Dr Noor Hisham Sahkan Pengembara Bawa Pulang COVID-19 Varian UK Ke Malaysia

Ketika ini, kes harian positif COVID-19 di Malaysia cukup membimbangkan rakyat Malaysia. Malah, 6 negeri di Malaysia terpaksa melalui fasa Perintah Kawalan Pergerakan (PKP) semula.

Terbaharu, Dr Noor Hisham dalam satu kenyataan di Facebook miliknya malam tadi telah mengesahkan satu kes COVID-19 varian UK B.1.1.7 telah dikesan di Malaysia. Menurutnya, kes tersebut dikesan menerusi seorang pengembara yang mempunyai sejarah perjalanan ke United Kingdom pada bulan Disember 2020.

Difahamkan, pengembara tersebut didapati positif pada 28 Disember 2020 dan telah diasingkan untuk rawatan lanjut. Sejak Oktober 2020, KKM telah melakukan pemantauan terhadap kesemua pengembara dari negara-negara yang telah melaporkan kes mutasi varian UK B.1.1.7 ini termasuk United Kingdom, Belanda, Singapura, Turki, Filipina dan India.

Tambahnya, setakat 11 Januari 2021, tiada penularan dalam negara telah dikesan berkaitan virus mutasi UK B.1.1.7 tersebut. KKM melalui Institut Penyelidikan Perubatan (IMR) dan Pusat Kesiapsiagaan dan Tindak Cepat Krisis (CPRC) Kebangsaan akan sentiasa memantau perkembangan mutasi UK B.1.1.7 ini dan akan memaklumkan dari semasa ke semasa.

Mutasi UK B.1.1.7 ini boleh menular dengan mudah dan pantas tetapi tidak akan menyebabkan gejala yang teruk. Diharap semua rakyat Malaysia akan sentiasa mengamalkan kebersihan kendiri dengan kerap membasuh tangan, memakai pelitup muka di tempat awam, dan menjaga penjarakan fizikal setiap masa.

Sementara itu, kami kongsikan beberapa artikel berkaitan isu semasa pada pautan di bawah ini.

PM Umum PKP Selama 14 Hari Di 6 Buah Negeri Bermula Rabu Ini

Mutasi Baharu COVID-19 Cetus Panik, Negara Luar Mula Sekat Pelawat Dari UK


Dr Radzi Abu Hassan Dilantik Sebagai Ketua Pengarah Kesihatan Baharu

Timbalan ketua pengarah kesihatan Dr Radzi Abu Hassan dilantik sebagai ketua pengarah kesihatan baharu, menggantikan Dr Noor Hisham Abdullah yang bersara pada 21 April lalu.

Dr Radzi adalah salah seorang daripada tiga timbalan Dr Noor Hisham sebelum ini dan bertanggungjawab dalam penyelidikan dan sokongan teknikal.

Menteri Kesihatan Dr Zaliha Mustafa berkata Radzi mempunyai pengalaman luas dalam perkhidmatan penjagaan kesihatan awam dan pelantikannya adalah berdasarkan kelayakannya.

Beliau pernah berkhidmat sebagai ketua jabatan perubatan Hospital Sultanah Bahiyah pada masa lalu dan sebagai penyelaras utama perubatan Kedah.

Zaliha berkata Radzi juga pernah mengetuai pusat penyelidikan klinikal Kedah.

“Dengan pengalaman, pengetahuan, kepakaran dan kredibiliti yang dibawa Radzi, saya yakin kita boleh bekerjasama dengan baik sebagai satu pasukan bagi memastikan agenda reformasi sistem penjagaan kesihatan negara dapat dilaksanakan secara holistik.

“Saya mengucapkan tahniah kepada Radzi atas pelantikannya,” katanya dalam satu kenyataan.

Dr Noor Hisham bersara Jumaat lalu selepas berkhidmat dengan kementerian kesihatan selama 35 tahun.

Beliau telah dianggap sebagai wira negara ketika negara menghadapi serangan pandemik COVID-19. Beliau berkhidmat sebagai ketua pengarah selama 10 tahun.


Bukan Sekadar Doktor Viral, Ini Kisah Dr. Say Dalam Dunia Bina Badan Yang Digemarinya

Adakah anda masih ingat dengan doktor muda yang sasa ini? Dia pernah menjadi isu viral kerana kekacakkannya sehingga ramai pesakit wanita yang mengandung mahu doktor ini menyambut kelahiran anak mereka.

Dia ialah Dr. Shazril Shaharuddin atau lebih dikenali sebagai Dr. Say. Bekerja sepenuh masa sebagai doktor hospital kerajaan, Dr. Say turut dikenali dalam dunia badan dan permodelan.

Dalam artikel ini, saya akan menyentuh sisi lain Dr. Say yang mungkin anda tidak tahu iaitu penyertaannya dalam bidang bina badan.

Kehadirannya di venue kejohanan bina badan sering mengamatkan lagi suasana pertandingan kerana dia bukan sekadar penonton tetapi sebagai peserta.

Walaupun Dr. Say bukanlah atlet bina badan sepenuh masa, dia tetap berjaya merangkul pelbagai kejuaraan dan gelaran dalam arena ini. Ini kerana meskipun sibuk bertugas di Hospital Sultanah Nur Zahirah, Kuala Terengganu, dia tetap konsisten dengan rutin bina badan.

Sukan ini boleh dianggap sebagai hobi dan salah satu cara untuk mengekalkan tahap kesihatan dan bentuk badannya. Maka, dia pandai mengurus waktu agar seimbang kerjaya dan hobinya ini. Malah, dia turut dilantik menjadi duta produk bina badan tempatan.

Keadaan ini membuatkan dia menjadi lebih berdisiplin dalam kehidupan sehariannya. Dia turut bertekad untuk membuktikan penyertaannya dalam kejohanan lebih baik berbanding pada tahun-tahun sebelumnya.

Pada Ahad lalu, Dr. Say telah menyertai satu kejohanan bina badan bertaraf antarabangsa iaitu Men of Steel 2017 di HGH Convention Centre di Sentul, Kuala Lumpur.

Bertanding dalam kategori Mens Physique Above 170cm, dia perlu bersaing dengan 50 orang peserta antarabangsa bagi merebut status juara bagi kategori tersebut.

Persaingan menjadi semakin sengit apabila bilangan peserta semakin berkurangan selepas ditapis oleh juri. Daripada 50 orang kepada 20 orang, kemudian 10 orang dan akhirnya Top 5.

Keputusan kejohanan meninggalkan satu detik manis dalam hidup Dr. Say apabila dia berjaya memenangi tempat ke-2 dibelakang Chris.

Kemenangan ini membawa erti yang amat besar kepadanya kerana kejohanan ini tahap peringkat antarabangsa dan boleh dianggap lebih kompetitif berbanding kejohanan-kejohanan sebelumnya.

Lebih membanggakan, pesaing Dr. Say terdiri daripada ramai nama-nama besar bina badan yang berasal dari negara Eropah dan Asia. Dan itu semua bukanlah penghalang baginya untuk meraih pingat perak.

Berkat usaha gigih berlatih dan memiliki mental yang kental dalam menangani tekanan membuatkan dia berjaya melakukan setiap pose dengan jayanya.

Dr. Say gembira dengan kemenangan di kejohanan yang terbaru ini. Kemenangannya ini membuktikan kepada orang ramai bahawa seseorang yang bekerjaya bidang lain dan tidak sepenuh masa sebagai atlet bina badan juga boleh sukses walaupun ada kekangan masa dan tanggungjawab lain.

Kejayaan ini juga boleh memberi inspirasi kepada mereka di luar sana bahawa nothing is impossible jika anda be consistent and persistent.

Untuk menjadi seperti Dr. Say, anda mesti memiliki 3P ini, iaitu 3P Passionate, Persistent dan Patience. Jika anda memiliki ketiga-tiga elemen tersebut, inshaAllah anda mampu lakukan seperti apa yang telah dia buktikan kepada anda semua.

Bagi anda yang mahu membina badan sehingga berketak dan berotot sasa, Dr. Say menyebut untuk membuat badan perlu mengorbankan masa, tenaga dan wang.

Tetapi hasilnya adalah lumayan kerana anda akan menjadi lebih yakin berketrampilan di samping memiliki badan yang sihat dan bentuk badan yang mantap.

Catatan ini adalah berdasarkan cerita adik saya yang bertemu dengan Dr. Say selepas kejohanan itu. Antara pesanan Dr. Say yang dikongsikan kepada adik saya ialah:

Perlu rajin bertanya kepada orang yang lebih pakar dalam bidang senaman dan amalkan pemakanan yang betul kerana jika malu bertanya atau ada ego tinggi, ada kemungkinan hasil bina badan tidak memberangsangkan dan bakal membuatkan rasa mahu berhenti separuh jalan.


Dr Sheikh Muszaphar Dan Siti Nurhaliza Muncul Individu ‘Paling Dikagumi’ Di Malaysia

Nama Dr Sheikh Muszaphar dan Dato Siti Nurhaliza mungkin tidak lagi perlu diperkenalkan dalam kalangan masyarakat kita dengan kedua-duanya boleh dianggap sebagai ikon dalam bidang mereka masing-masing.

Dengan pencapaian sebagai angkasawan negara pertama, nama Dr Sheikh Muszaphar masih lagi menjadi sebutan sehingga masyarakat sehingga kini dan kehidupannya yang dikongsikan bersama keluarga juga masih diikuti peminat di media sosial.

Begitu juga dengan penyanyi Dato Siti Nurhaliza, walaupun sudah lama berkecimpung dalam arena muzik negara namun beliau masih menjadi antara penyanyi paling diikuti dalam negara dan setiap lagu nyayian terbaru olehnya akan dinanti-nantikan peminat di luar sana.

Maka tidak hairanlah jika satu undian yang dijalankan oleh portal YouGov baru-baru ini menyenaraikan mereka sebagai individu lelaki dan wanita yang paling dikagumi di negara ini.

Dalam senarai World Most Admired 2020 itu, Dr Sheikh Muszaphar Shukor mengungguli kategori lelaki dan meninggalkan bekas pemain badminton nombor satu negara Datuk Lee Chong Wei di tangga kedua.

Manakala Dato Siti Nurhaliza pula meraih undian tertinggi bagi kategori wanita paling dikagumi di Malaysia dan diikuti Dr Amalina Che Bakri, Nicol David dan Tun Siti Hasmah Mohamad Ali.

Kajian yang dilakukan pihak YouGov pada tahun ini menurut pihak mereka adalah yang terbesar pernah dilakukan dengan penglibatan lebih 45,000 individu daripada 42 buah negara dan kawasan telah ditemubual bagi menghasilkan senarai tersebut.

Untuk peringkat dunia pula, Barack Obama, Bill Gates dan presiden China XI Jinping pula mengungguli tiga teratas bagi individu yang paling dikagumi manakala isteri Obama, Michelle pula mendahului bagi kategori wanita.

Antara nama lain yang turut tersenarai adalah pemain bola sepak Cristiano Ronaldo, pelakon Jackie Chan dan usahawan Jack Ma serta Elon Musk.

Baca juga perkongsian kami mengenai jam tangan milik Siti Nurhaliza yang mencecah ratusan ribu ringgit di pautan di bawah.

Mengapa Jam Tangan Richard Mille ‘Milik’ Siti Nurhaliza Ini Cecah Harga Ratusan Ribu Ringgit

Dari Angkasa Ke Jalanan, Dr Sheikh Muszaphar Kini Jadi ‘Delivery Boy’ Di Musim PKP


Dr Sheikh Muszaphar Kongsi Surat Ditulis Sehari Sebelum Berlepas Ke Angkasa Pada 2007

Angkasawan pertama negara Dr Sheikh Muszaphar Shukor pada semalam berkongsikan sepucuk surat yang pernah ditulis beliau sebelum meninggalkan bumi pada 2007 melalui satu hantaran di akaun Instagram-nya.

Surat bertarikh 9 Oktober 2007 itu difahamkan ditulis buat kedua-dua ibu bapanya ketika itu sebelum beliau berlepas ke Stesen Angkasa Antarabangsa (ISS) bersama roket Soyuz dalam misinya sebelum ini.

“Saya menemui kembali surat yang saya tulis kepada ibu bapa saya pada 2007, sehari sebelum saya berlepas ke angkasa.

“Ketika itu saya berada di Baikonaur Kazakhstan, dikuarantin berseorangan selama dua minggu tanpa orang yang tersayang,” tulis beliau di hantaran berkenaan.

Surat bertulis tangan itu antaranya mengandungi luahan perasaan beliau kepada kedua ibu-bapanya, hasrat untuk membuat perubahan yang lebih baik kepada dunia serta bagaimana impiannya untuk ke angkasa menjadi realiti.

Mula bercita-cita untuk ke angkasa sejak berusia 10 tahun, Dr Sheikh Muszaphar dalam surat berkenaan menjelaskan tiada siapa yang dapat menjangkakan cita-citanya itu akan tercapai sekaligus menjadi angakasawan pertama di Malaysia.

Bercerita lanjut mengenai surat berkenaan, ia jelasnya ditulis kepada kedua ibu-bapa kerana beliau terpaksa menjalani kuarantin untuk tujuan kesihatan dirinya “kerana selsema saja boleh menghalang dirinya untuk berlepas ke angkasa”.

Beliau bagaimanapun memberitahu ada berjumpa dengan kedua-dua ibu bapanya sehari sebelum itu dan sempat berbual melalui penghadang kaca yang telah ditetapkan.

“Itulah kenangan lalu… Saya tidak pernah berkongsikan surat ini dengan sesiapa pun sebelum ini. Malah saya sudah terlupa mengenainya.

“Cuma hari ini saya ingin berkongsikan dengan anda semua bagaimana perjalanan ke angkasa mengubah kehidupan saya secara keseluruhannya,” kongsi beliau.

Pada 10 Oktober 2007, Dr Sheikh Muszapahar menjadi warga Malaysia yang pertama berlepas ke angkasa bersama dua lagi kru dengan menaiki Soyuz TMA-11.

Selepas 10 hari di Stesen Angakasa Antarabangsa, beliau kemudiannya kembali ke bumi pada 21 Oktober dan kemudiannya diumumkan sebagai angkasawan pertama negara pada tahun sama oleh perdana menteri ketika itu Tun Abdullah Ahmad Badawi.

Baca juga perkongsian Dr Sheikh Muszaphar sebelum ini yang menceritakan pengalamannya di angkasa melalui pautan di bawah.

Datuk Dr. Sheikh Muszaphar Shukor Kongsi Pengalaman Melalui Video Di YouTube

Isu Bumi Berbentuk Sfera, Jawapan Sheikh Muszaphar Buat Pengikut ‘Flat Earth’ Terdiam

Selepas 11 Tahun Angkasawan Pertama Negara Kongsi Video Latihan Ke Angkasa Lepas


Dr Siti Hasmah Kecewa Ibu Bapa Tolak Vaksin

Tun Dr Siti Hasmah Mohamad Ali melahirkan rasa kecewa dan sedih terhadap segelintir ibu bapa yang menolak pemberian vaksin kepada anak-anak dalam usaha mencegah penyakit berjangkit dalam negara.

Isteri bekas Perdana Menteri Tun Dr Mahathir Mohamad itu yang merupakan seorang doktor perubatan sejak 1955, berkata pemberian vaksin dapat mencegah penyakit berjangkit seperti demam campak, difteria, kancing gigi, batuk kokol, tibi dan lain-lain dalam kalangan kanak-kanak.

Beliau yang juga merupakan wanita pertama dilantik sebagai Pegawai Kesihatan Ibu dan Kanak-Kanak Negeri Kedah pada 1974, berkata sepanjang khidmatnya, pemberian vaksin berjaya menurunkan kadar kematian ibu dan kanak-kanak secara mendadak di negeri berkenaan.

“Saya cukup sedih sekarang…saya berasa sia-sia khidmat saya (sebagai doktor) selama 22 tahun.

“Vaksin penting untuk anak-anak kita. Saya tidak faham ibu bapa zaman sekarang menolak pemberian vaksin seperti polio atau nak bersalin di rumah. Kenapa (mentaliti) ke belakang?

“Tuhan bagi kita anak, kita mesti menjaga mereka dengan memberi suntikan vaksin dan makanan bagi memastikan sentiasa sihat,” katanya kepada pemberita selepas menerima Anugerah Perkhidmatan Awam Kemanusiaan Kiwanis 2015 di Yayasan Kepimpinan Perdana di sini pada Rabu.

Dr Siti Hasmah secara berseloroh berkata beliau terpaksa turun padang mendidik orang ramai yang menolak pemberian vaksin.

“Saya fikir ini satu pusingan, dari tidak faham ke faham dan kembali ke tahap tidak faham (mengenai pemberian vaksin). Saya terpaksa ke bandar mendidik orang bandar yang sepatutnya lagi tahu mengenai kepentingan pemberian vaksin tetapi menolak pemberian vaksin,” katanya.

Timbalan Menteri Kesihatan Datuk Seri Dr Hilmi Yahya sebelum ini, dilaporkan berkata data klinik kesihatan menunjukkan bilangan kes yang menolak vaksin dalam kalangan ibu bapa meningkat dari 470 kes pada 2013, kepada 1,292 kes (2014) dan 1,054 kes sehingga Mei lepas.

Menurut Dr Hilmi, kejadian penyakit cegahan vaksin dalam negara menunjukkan peningkatan dalam tempoh tiga hingga lima tahun lepas, di mana bilangan kes ‘measles’ (campak) meningkat dari 235 kes pada 2014 kepada 539 kes sehingga September lepas, manakala penyakit ‘Pertsis’ (batuk kokol) pula bertambah dari 497 kes (2014) kepada 655 kes tahun ini.

Menurutnya lagi, trend peningkatan itu bukan hanya disebabkan faktor gerakan anti-vaksin tetapi merangkumi kurang kefahaman tentang kaedah pencegahan, kelewatan mendapatkan rawatan, kelemahan aspek pengurusan kes dan kontak serta peningkatan kedatangan warga asing yang tidak diketahui status vaksinasi mereka.

TONTON: Tun Dr Siti Hasmah Kongsi Rahsia Kekal Cinta Dengan Tun Dr Mahathir Mohamed

BACA: Luahan Hati Mukhriz Ini Memberi Gambaran Sisi Sisi Lain Tun Mahathir. Dan Kami Sukakannya

LIKE dan FOLLOW Vocket di Facebook serta Instagram


Dulu Bola Sepak, Kini Dr Vida Berminat Dengan Rayani Air Pula

Baru reda dengan persatuan bola sepak Kelantan, kini Dr Vida (Datuk Seri Dr Hasmiza Othman) lagi sekali menggemparkan Malaysia dengan niatnya terhadap Rayani Air.

Semua sedia maklum Rayani Air telah menghentikan operasinya selepas Kementerian Pengangkutan menggantung perkhidmatan syarikat tersebut selama tiga bulan bermula 11 April yang lalu kerana melanggar syarat-syarat Air Operators Certificate (AOC).

Menurut laporan The Star Online, Dr Vida berminat dengan bisnes penerbangan tetapi dia mahu melihat dulu apakah masalah yang dihadapi oleh syarikat tersebut.

Oleh itu, Dr Vida akan bertemu dengan Ravi Alagendrran yang merupakan pemilik Rayani Air dalam masa terdekat ini. Kemudian barulah Dr Vida akan membuat keputusan selanjutnya.

Sebelum ini, Ravi menyatakan dia sanggup menjual 51% pegangannya di dalam syarikat tersebut agar pelabur baru dapat meneruskan Rayani Air yang mengetengahkan status patuh Syariah.


3 Kesalahan Yang Sering Dilakukan Pelancong Malaysia Sewaktu Guna Duit Korea

“Saya akan jadi kaya jika ke Korea” adalah tanggapan sesetengah pihak yang tidak mengetahui nilai duit matawang di Korea dan 100% salah.

Korea Won merupakan matawang bagi Korea dan merupakan salah satu matawang yang kukuh di Asia Tenggara. Namun nilai Korea Won sering kali disalah anggap oleh sesetengah pihak yang pertama kali melancong ke Korea.

Wang seperti 50000 WON dianggap ‘besar’ kerana matawang Malaysia, lima puluh ribu itu cukup untuk beli sebuah kereta.

Mungkin juga salah faham dengan nilai matawang Indonesia, nilai Korea Won juga dianggap rendah seperti matawang Indonesia.

3 kesalahan yang biasa dibuat oleh orang Malaysia tentang Korea Won

Saya akan jadi kaya jika ke Korea adalah tanggapan 100% salah. Nilai Korea Won 3 kali ganda lagi besar daripada Ringgit Malaysia.

Kami pernah mendengar cerita rakan kepada pelanggan kami yang pergi ke Korea dan hanya membawa 2 pasang pakaian.

1. Kata-kata beliau adalah “saya akan beli baju di Korea saja kerana saya bawa wang yang cukup”. Akhirnya sehingga waktu balik,dia pulang dengan 2 pasang pakaian tadi kerana katanya, baju 3 kali ganda lagi mahal.

2. “Saya tiada duit kecil, hanya ada 50000 KRW. Boleh pinjam duit kecil awak dulu?” Sering kali kami mendengar statement ini. 50000KRW dianggap duit yang besar walhal di Korea, ianya umpana RM50 kita sahaja.

3. “Saya tak guna duit syiling Korea saya. Simpan je sebab tak dapat beli apa-apa”. Ini pun tidak betul. Penggunaan duit syiling di Korea adalah meluas. Nilainya 1 syiling size paling besar boleh beli minuman tin di Malaysia.

Oleh sebab itu, kami sertakan beberapa contoh serta tips supaya anda boleh anggarkan nilai korea won sebenar. Jika anda faham, anda boleh mula buat bajet sebenar dan berapa duit yang anda perlu bawa ke Korea.

Baca: Ini Caranya Saya Dapatkan ‘Tour Guide’ Percuma Semasa Travel Di Seoul, Korea

Kita boleh anggap ini adalah RM1 di Korea walaupun nilai sebenar adalah RM3.5 Nilai 1000 Won cukup untuk beli minuman tin, aiskrim dan stokin Korea!

Dianggap seperti RM5. Kita boleh beli coffee (starbucks, coffeebean etc) dan selonggok kecil strawberry di pasar.

Kita boleh beli sehelai pakaian tshirt perempuan. Masalah di Korea, jika anda datang musim sejuk, t shirt tak jual banyak. Kebanyakannya pakaian musim sejuk yang berganda-ganda lagi mahal. Anggaran baju sejuk? 50000won-200000 won.

Hampir sama dengan tiket masuk Everland. Cukup untuk beli kasut biasa made in Korea dan pakaian lelaki.

Satu benda yang kurang best di Korea, harga pakaian lelaki agak mahal. Dalam lingkungan 30000 Won- 50000 Won.

Tips untuk anda yang ingin datang ke Korea adalah :

1. Sentiasa tukar lebih daripada apa yang anda bajet kerana duit Ringgit Malaysia sangat terhad di Korea.

Ringgit tidak diterima di kedai-kedai Korea dan amat sukar untuk menukar Ringgit kepada KRW di Korea. Lagipun jika anda ada wang lebih boleh tukar semula ke Ringgit setelah tiba di Malaysia. Nilainya tidak jauh beza dan anda tidaklah membazir.

Lebih baik bersedia daripada kehabisan wang, dan tak dapat beli buah tangan untuk orang tersayang. betul tak?

2. Download APPS XE currency untuk memudahkan anda mengira bajet.

3. Bawa kad kredit. Korea sangat fleksible tentang penggunaan kad. Pembelian minima 1000 Won juga boleh dibayar menggunakan kad kredit.

4. Bawa beg kecil syiling. Kemungkinan anda akan ada banyak duit syiling setelah membeli di Korea. Beli air tin gunakan duit tersebut.

5. Jika anda ada USD, bawa ke Korea kerana nilai tukaran lebih tinggi dan mudah.

Dengan sedikit tips dan contoh ini, diharapkan anda lebih memahami nilai duit korea dan dapat bajet berapa yang patut anda bawa.

Baca lagi: 5 Cara Dapatkan Diskaun Semasa Travel Dan Membeli Belah Di Korea Selatan


Dr. Zulkifli Al-Bakri Beri Pendapat Isu Wanita Jalankan ‘Live Streaming’ Untuk Menerima Wang Derma

Kehadiran pelbagai platform media sosial telah membuka peluang kepada para pengguna untuk menjana pendapatan dengan gift atau donation menerusi live streaming. Tetapi apa pula hukum buat wanita yang berbuat sedemikian daripada pandangan Islam?

Menerusi perkongsian Dr. Zulkifli, beliau sedia menjawab persoalan berhubung wanita yang melakukan livestreaming dan hukum memberi atau menerima derma daripada pengguna lain.

Beliau menyatakan bahawa perbuatan tersebut banyak mendedahkan pelbagai andaian, sangkaan serta gambaran-gambaran dalam pemikiran seseorang yang melihatnya. Sebagaimana yang disebut oleh al-Syatibi Rahimahullah dan lain lagi, boleh membawa kepada banyak mudarat.

Hal ini kerana wanita merupakan hamba Allah SWT yang dimuliakan dalam Islam dan diangkat kedudukannya sebagai saudara-saudara kepada lelaki.

Tambah beliau lagi, walaupun jika gambar atau video yang dimuat naik telah dihadkan tontonannya kepada hanya yang mahram atau dalam kalangan sejantina, namun masih terdapat kemungkinan gambar itu tersebar sehingga menjadi tontonan ajnabi.

Justeru itu, sebagai langkah berjaga-jaga (ihtiyat) dan menghindarkan diri daripada fitnah, setiap orang perlu menapis setiap gambar dan perbuatan yang akan dipertontonkan kepada orang ramai. Dalam sebuah hadis yang diriwayatkan oleh Ibn Mas’ud RA, Rasulullah SAW bersabda:

لَا تُبَاشِرُ المَرْأَةُ المَرْأَةَ، فَتَنْعَتَهَا لِزَوْجِهَا كَأَنَّهُ يَنْظُرُ إِلَيْهَا

Maksudnya: “Janganlah seorang wanita bergaul dengan wanita lain, lalu wanita lain itu menceritakan kepada suaminya sehingga seakan-akan suaminya melihat wanita yang diceritakannya.”

Jadi, beliau mengsyorkan agar ubah konten daripada mempromosikan diri sama ada baik atau kurang baik maka ia tetap mempunyai pandangan dan persepsi yang pelbagai.

Beliau mendapati banyak konten-konten yang lebih menarik seperti perbuatan bakeri, kek, pemandangan yang menarik luar dan dalam negara, ilmu dan pengetahuan serta kebolehan tertentu yang mungkin dapat diketengahkan.

Konklusinya, wanita yang melakukan live streaming dinasihatkan agar menukar topik konten yang lebih bermanfaat dan bukannya bersembang dengan yang bukan mahram seperti yang berlaku pada ketika ini.


Dr Zulkifli Al-Bakri Kongsikan Hukum ‘Cash Out’ eBeliaRahmah Ke Akaun Bank

Baru-baru ini kerajaan sedia memberikan insentif eBeliaRahmah berjumlah RM200 kepada para pelajar IPTA yang terpilih. Memandangkan diberi dalam bentuk kredit, maka pelajar berpusu-pusu mahu ‘cash out’ untuk masuk ke dalam akaun peribadi.

Dr Zulkifli Mohammad Al-Bakri sedia memberikan penjelasan akan tindakan ‘cash out’ yang dilakukan oleh segelintir pelajar menurut sisi pandangan Islam. Beliau mengatakan perbuatan cash out atau memindahkan kredit RM200 eBeliaRahmah ke dalam akaun adalah haram.

Hal ini kerana ia telah melanggar syarat-syarat yang ditetapkan oleh kerajaan yang mana hanya boleh digunakan dalam bentuk kredit di kedai fizikal sahaja.

Menurutnya, wang pemberian yang diberikan oleh sesebuah pihak, sekiranya diikat dengan syarat-syarat perjanjian tertentu, maka wajib dipatuhi dan tidak boleh bertindak sesuka hati menggunakannya.

Lanjutan itu, semua individu yang menerima eBeliaRahmah dinasihatkan supaya berpegang dengan syarat-syarat yang ditetapkan.


Dr Zulkifli Beri Pandangan Berkaitan Filem Mentega Terbang Daripada Sudut Islam

Kecoh baru-baru ini filem kontroversi Mentega Terbang kerana didapati boleh memesong akidah umat Islam menerusi kandungannya. Perkara ini sekaligus menarik perhatian Dr Zulkifli Mohamad Al-Bakri selaku cendiakawan agama dalam mengulas isu tersebut.

Menerusi laman sesawang Zulkifli Al-Bakri, beliau mengeluarkan hujahnya berikutan kebimbangan yang dicetuskan oleh filem tersebut. Malah, konsep dan cara penyampaian cerita berkenaan dianggap boleh disalah erti selain memesongkan akidah.

Meskipun, watak-watak dalm filem terbabit turut mengetengahkan beberapa nilai positif. Namun ia bukanlah satu tiket untuk menyampaikan mesej berunsur mempersendakan Islam.

Di samping itu, tindakan pantas Jabatan Kemajuan Islam (JAKIM) yang menegaskan bahawa filem bertentangan dengan akidah adalah maklum balas yang wajar.

Filem Mentega Terbang berkenaan menimbulkan pelbagai bentuk keraguan yang mungkin bertujuan untuk bersikap kritis terhadap agama dengan mengabaikan keterbatasan mereka dari sudut ilmu, pengalaman dan pengaruh sekeliling.

Beliau bagaimanapun menemui terlalu banyak unsur memperlecehkan agama Islam dan agama-agama lain menerusi filem itu. Babak-babak yang dipersembahkan langsung tidak memikirkan sensitiviti masyarakat seperti membawa anjing masuk ke rumah seorang Muslim dan banyak lagi.


Dr Zulkifli Nasihat Pendakwah Jaga Diri, ‘Tok Sey’ Dengar Kes Cabul Di 2021

Menghampiri penghujung tahun 2020, dakwaan salah laku berkait seksual oleh pendakwah (atau setidaknya yang menggelarkan diri mereka dengan gelaran berkenaan) merupakan antara kes yang hangat dibicarakan netizen dan dilaporkan media tempatan.

Menyedari perkara berkenaan memberikan persepsi negatif kepada golongan agamawan dan Islam, Menteri Hal Ehwal Agama Datuk Seri Dr Zulkifli Mohamad Al-Bakri menasihatkan agar ianya tidak terus berlaku pada tahun hadapan.

Beliau seperti dilaporkan Berita Harian pada hari ini berharap agar tahun 2021 menyaksikan tiada lagi kejadian-kejadian kurang baik melibatkan pendakwah seperti yang berlaku tahun ini.

Antara kes yang mencuri tumpuan baru-baru ini adalah melibatkan seorang peserta bekas program realiti berkonsepkan agama yang didakwa di mahkamah dengan salah laku berkaitan seksual.

Selain daripada itu, terdapat juga beberapa laporan yang melibatkan guru agama yang turut dituduh melakukan salah laku berhubung perkara berkenaan sejak beberapa minggu kebelakangan ini.

“Tolonglah jaga, termasuk diri saya. Saya tok sey (tidak mahu) dengar pencabulan.

“Kalau ustaz dengan gambar-gambar sekali (dipaparkan)… Dua minit kita tahu dah siapa (pelakunya),” katanya seperti dipetik Berita Harian.

Pesanan itu diberikan beliau ketika berucap pada program Tausiyah bersama Pendakwah Selebriti di Sepang pada semalam. Antara yang turut menghadiri program berkenaan adalah beberapa pendakwah dan penceramah terkenal dalam negara.

Beliau dalam ucapannya juga difahamkan sempat berseloroh agar pendakwah memilih poligami daripada melakukan perkara yang tidak sepatutnya yang seterusnya mencemarkan imej Islam dan pendakwah di mata masyarakat.

“Nikah dua, nikah tiga, nikah empat tak mengapa. Tapi cabul ini, Allah… Nak ulang perkataan itu pun tak sedap bunyinya,” katanya.

Baca juga perkembangan semasa dalam negara yang pernah kami kongsikan sebelum ini melalui pautan di bawah.

Warga Malaysia Ini Jadi ‘Pesakit Paling Sunyi’ Di Hospital Australia

Pernah Mengegarkan Negara Dengan Kisah 1 Sen, Aman Shah Kembali Di Dada Akhbar

Polis Terima 6 Laporan Cabul Dan Rogol Gadis, Pendakwah Selebriti Ditahan Sekali Lagi


Mengapa Tesla Model SUV Ini Berjaya Menjuarai Perlumbaan Drag Bersama Lamborghini

‘Sudahlah kereta elektrik, jenis SUV pula. Tak padan langsung nak berlumba dengan Lamborghini’. Pandangan anda mengenai kereta keluaran Tesla mungkin akan berubah selepas melihat perlumbaan ini. Anda boleh skip ke minit 3.35 untuk melihat bagaimana Tesla dan Lamborghini beraksi di dalam drag 1/4 batu.

Ramai yang terkejut apabila melihat Tesla Model X berjaya menjadi pemenang di dalam perlumbaan ini. Dalam pada itu, ini bukanlah Lamborghini merupakan kereta yang perlahan namun model kereta sukan ini lebih memfokuskan kepada jarak yang lebih jauh. Tesla Model X pula hadir dengan kekuatan pecutan yang berbeza dimana memberi kelebihan untuk memecut pada jarak yang dekat.


Ini Rupa Seandainya Son Goku Dan Bejita Menentang Superhero Marvel

Bertahun-tahun peminat siri anime Dragon Ball Z dan juga peminat komik adiwira Marvel bertengkar di laman sosial mengenai siapa yang lebih hebat antara keduanya. Adakah Goku & Bejita (Vegeta), ataupun barisan superhero seperti The Incredible Hulk, Thor dan juga Ironman yang lebih kuat dan perkasa?

Jangan risau, CartoonHooligans dalam video terbarunya telah melukis satu pertembungan epik diantara kedua-dua Dragon Ball Z dan juga hero-hero Marvel. Video tersebut menunjukkan siapakah yang akan menang sekiranya satu perlawanan bebas diadakan dan mereka mula menunjukkan kuasa dan kekuatan masing-masing.

LIHAT JUGA: Lagu Tempatan Menjadi Soundtrack Anime Terkenal Jepun

LIKE dan FOLLOW Vocket di Facebook serta Instagram


Drake Kongsi Rekaan Rumah Agam Mewah Persis ‘Shopping Mall’ Miliknya Di Kanada

Jika anda rasa bosan untuk tinggal di rumah sepanjang tempoh Perintah Kawalan Pergerakan (PKP), perkara berkenaan pasti tidak akan berlaku buat penyanyi rap Drake.

Casa impian Drake yang terletak Di Toronto, Kanada ini muncul dalam majalah Architectural Digest edisi bulan Mei di mana pereka rekaan dalamannya, Ferris Rafauli bercerita tentang perjalanan menghias rumah berkenaan mengikut citarasa Drake.

It’s not often you meet someone that shares the same passion. This one was a win before we got started. @champagnepapi congratulations on your new home I wish you more and many blessings ahead….FR 🙏🏻❤ • @archdigest @amyastley #theembassy

A post shared by  Ferris Rafauli (@ferrisrafauli) on Apr 8, 2020 at 5:11am PDT

My latest project “The Embassy” displayed on the front cover of the May issue of @archdigest. A big thank you! @amyastley and the entire AD team. For the legend of @champagnepapi 🙏🏻❤ • #theembassy

A post shared by  Ferris Rafauli (@ferrisrafauli) on Apr 8, 2020 at 5:01am PDT

Rumah berkeluasan 50,000 kaki persegi ini buat yang pertama kali melihatnya pasti mengatakan ia tidak ubah seperti sebuah shopping mall yang mewah. Mana tidaknya, rumah ini turut dilengkapi gelanggang bola keranjang ‘NBA standard’ untuk beliau beriadah bersama rakan serta studio rakaman peribadi dengan konsep rekaan studio 1970-an.

“Disebabkan rumah ini dibina di tempat saya dilahirkan, saya mahu sebuah rumah yang dapat bertahan sehingga 100 tahun. Saya mahu ia mempunyai keunikannya yang tersendiri,” kata Drake sebelum memulakan projek rumah mewah ini.

Rumah yang juga dikenali sebagai The Embassy itu turut diberi kemasan ibarat rumah agam kurun ke-19 sambil menyelit perhiasan dunia streetwear seperti patung KAWS dan piano dengan artwork oleh Takashi Murakami. Rumah ini juga sudah diperlihatkan kepada umum menerusi video Muzik lagu terbaru Drake, Toosie Slide.

Take a look inside @Drake's insane Toronto mansion: https://t.co/6mUwMwAfc4 pic.twitter.com/ATlXWkF9ap

Drake’s mansion is simply amazing. Architectural Perfection. pic.twitter.com/yvt1yEkiIu

Justin Bieber's house looks like if Amazon made a community college pic.twitter.com/h7T4jo9Bg5

— public universal frenemy (@nuns_on_film) April 6, 2020

Peminat Drake rata-rata memuji taste mewah beliau dalam menghasilkan rumah idaman berbanding rakan senegara beliau, Justin Bieber. Rumah Justin Bieber baru-baru ini viral kerana rekaannya ibarat sebuah kolej komuniti berbanding sebuah rumah.

Dengan pendapatan USD150 juta (~RM650 juta) sepanjang tahun 2018, wang bukan penghalang untuk Drake menyiapkan rumah impian seperti ini. Untuk anda pula, perkara apa yang akan anda ambil berat sebelum membina rumah idaman anda?

Ini pula makeover Apartment Selangorku dengan rekaan minimalis yang anda boleh cuba. Baca lagi pada pautan di bawah.

Lihat ‘Makeover’ Rumah Apartment Selangorku Dengan Rekaan Minimalis Dan Sentuhan Warna Hijau

Pelukis Ini Kongsi Cabaran Hasilkan Mural Individu Terbesar Di Kuala Lumpur

Lihat Artis Ini Dengan Selamba Makan ‘Karya Seni’ Bernilai RM499,000


Drama Bersiri Netflix ‘Another Life’ Pilih Rambutan Sebagai Buah Dari Angkasa Lepas

Satu lagi drama bersiri dari Netflix baharu sahaja diperkenalkan beberapa hari lepas iaitu ‘Another Life’. Drama ini mengisahkan sekumpulan angkasawan yang bertanggungjawab untuk menyelamatkan dunia selepas menerima kunjungan dari angkasa.

Filem ini kemudian mendapat perhatian ramai lebih-lebih lagi buat penonton di rantau Asia Tenggara apabila terdapat satu babak yang menunjukkan 2 orang pelakon yang menjumpai ‘buah aneh’ dari angkasa lepas. Menurut perkongsian pengguna Twitter, @hash_1993, babak tersebut menunjukkan 2 watak yang sedang memastikan bahawa buah tersebut bebas dari racun atau iritasi.

A netflix series about space exploration landed on a moon and found an extraterrestrial fruit. And guess what it's rambutan 😂😂😂 pic.twitter.com/tmSfBU8BE8

Apabila diamati, buah tersebut kelihatan agak familiar buat penduduk di Asia Tenggara. Benar, ‘buah aneh’ tersebut ialah rambutan. Mungkin bagi mereka buah rambutan kelihatan agak aneh lebih-lebih lagi buah tersebut kelihatan agak sedikit kecut menampakkan kulitnya agak kering sehingga menampakkan kesan ‘alien’ pada rambutan tersebut.

Tweet ini kemudian disambut dengan gurauan daripada orang ramai bukan sahaja dari rakyat Malaysia bahkan juga dari negara jiran.

Ya ampun ternyata jarak antara ke bulan dan rumah gue cuma 2 atau 3 langkah..samping rumah gue dah bulan ya soalnya ad pohon rambutan nya..jd brasa Alien

— Tutut Christianto (@BluesToe2t) July 28, 2019

— Marisa Jaya (@marisaroti) July 27, 2019

— Damierel (@AlexiosDamierel) July 28, 2019

I think they should try to use durians than rambutan as extraterrestrial fruit 😀

— V for Vendetta (@Small_Stuff_) July 27, 2019

Adakah anda sudah menonton drama ini dan bagaimana pula pendapat anda?


Drama Bersiri Netflix The Spy Gunakan Duit Syiling Lama Malaysia Curi Perhatian Netizen

Sebelum ini drama bersiri Netflix, Another Life menjadi buah mulut netizen apabila dalam filem tersebut telah memilih buah rambutan sebagai buah dari angkasa lepas. Terbaharu, drama bersiri The Spy pula menjadi perhatian netizen.

Kenapa? Ini kerana dalam drama tersebut menampilkan duit syiling RM0.10 iaitu duit syiling Malaysia. Hal ini dikongsi oleh pengguna Facebook Errol Fung dimana beliau berkongsi telah melihat duit syiling Malaysia dalam drama siri itu.

Duit syiling Malaysia dapat dilihat pada babak ketika pelakon utama membeli surat khabar Syria. Pelakon utama telah meletakkan duit syiling dalam pinggan ketika proses jual beli.

Drama bersiri The Spy ini mengisahkan tentang seorang kerani, Eli Cohen berasal dari Israel telah menjadi perisik pada tahun 1960. Untuk pengetahuan anda, drama bersiri pendek Netflix ini berdasarkan kisah benar dan menampilkan pelakon popular Sacha Baron Cohen.

Berikutan itu, hal ini mendapat pelbagai reaksi daripada netizen. Ada yang mengatakan bahawa ketika tahun itu Malaysia belum terbentuk dan tidak releven menggunakan duit syiling Malaysia dalam babak tersebut kerana berada di Syria.

AHAH! I've spotted 10 cents Malaysia coin in The Spy used by Eli Cohen (Kamel Amin Thaabet) to pay for a newspaper in Syria. Why can't they just use old Syrian coins? Too expensive? #TheSpy #Netflix pic.twitter.com/fRteZyb3wO

— Henry Lee (@CleverMunkey) September 12, 2019

Jika anda menonton drama siri The Spy ini, adakah anda perasan akan kemunculan duit syiling ini? Baca artikel di bawah ini untuk lihat buah rambutan yang dipilih sebagai buah dari angkasa lepas dalam drama siri Netflix juga.

Drama Bersiri Netflix ‘Another Life’ Pilih Rambutan Sebagai Buah Dari Angkasa Lepas

Karya Tempatan ‘Fly by Night’ Kini Boleh Ditonton Menerusi Netflix

‘Till Death: Azalea’s Wrath’, Filem Tempatan Pertama Eksklusif Di Netflix


Drama Cinta Buat Saya Berfantasi Tapi Kemudian Tersedar Kesan Buruknya Ke Atas Diri

Beberapa minggu yang lepas saya berehat di rumah akibat demam panas. Rutin harian saya biasanya sangat sibuk dengan tugas-tugas kerjaya dan bergaul dengan teman-teman.

Kerana tidak biasa duduk diam, saya mula mencari-cari bahan di internet bagi megisi masa lapang sewaktu saya demam.

Pada mulanya, saya menonton filem dan drama tentang cinta. Perlahan-lahan saya dapat merasakan perasaan saya bergelora dan saya mahukan diri saya dibuai pelbagai rasa.

Saya teruskan dengan membaca cerita romantis. Resipi cerita romantis biasanya sama sahaja – alpha male (kapten/CEO/putera yang tampan, gagah perkasa tetapi sangat memahami emosi wanita) bertemu dengan pasangannya (the damsel in distress).

Keseluruhan cerita dan plot berkisar tentang relationship and attraction between hero and heroine dan pelbagai halangan yang harus ditempuhi sepanjang kisah cinta mereka.

Paling penting harus ada happy ending ataupun happily ever after. Sweet!

Ramai wanita di luar sana mungkin dapat merasakan sensasi ‘feeling good’ sewaktu membaca atau menonton kisah romantis.

Manakan tidak, secara kita tidak sedari, hormon dopamine dan serotonin
yang menyebabkan rasa bahagia banyak dirembeskan sewaktu kita menyelami watak dan gelora perasaan sepanjang plot cerita romantis.

Namun, ada sesuatu yang tidak saya sedari tentang hormon dopamine dan serotonin! Rupanya kedua-dua hormon tersebut, sekiranya tidak seimbang, berupaya mengundang ketagihan.

Addiction to romance stories makes me want more and more!

Saya terperangkap dalam ketagihan membaca/menonton cerita romantis sehinggakan saya tidur lewat malam, datang lambat ke pejabat dan sukar untuk fokus sewaktu bekerja.

Otak saya dipenuhi dengan babak-babak romantis di antara watak hero/heroine. Saya juga sudah tidak banyak meluangkan masa bersama teman-teman di dunia realiti, kerana banyak masa dihabiskan dengan membaca cerita fantasi.

Sehinggalah suatu hari saya tersedar, umpama tersedar dari mimpi. Bahana cerita romantis sangat ketara apabila saya mula merasa kosong dan emotionally drained selepas menghabiskan sesuatu cerita.

Saya nekad, saya tidak mahu cerita-cerita fantasi membelenggu hidup saya! Dan saya tahu bahawa there is so much more in life!

Ada banyak cara lain yang lebih bermakna untuk meningkatkan level dopamine dan serotonin, antaranya:

1. Sentiasa rasa bersyukur – kajian membuktikan bahawa bersyukur mampu meningkatkan paras serotonin, amalkan tafakur/reflection/meditation.
2. Ketawa dan banyakkan bersenam.
3. Give more hugs, berikan hadiah pada orang-orang tersayang.
4. Banyakkan makan pisang, kacang almond, epal, coklat, green tea, tembikai.
5. Aktiviti kreatif seperti melukis, photography, menjahit, DIY.

Sekiranya anda lihat dengan teliti, ciri-ciri ketagihan saya tidak banyak bezanya dengan ketagihan dadah, rokok, pornografi, judi, malahan gula sebagaimana diterangkan di dalam video di bawah.

Saya bersyukur saya tidak terjebak dalam dunia ketagihan dengan begitu mendalam, cuma sesekali saya culas dan leka dengan perangkap nafsu dan bisikan syaitan.

Lumrah dunia, nafsu tidak akan pernah puas (desensitization). Saya juga beruntung kerana ada teman-teman dan ahli keluarga yang membantu saya melepaskan diri dari penjara alam fantasi.

Khas buat wanita di luar sana, pastikan fantasi romantis tidak mengelirukan pandangan anda terhadap kaum adam.

Banyak kisah tentang hubungan yang berantakan akibat si wanita yang
mempunyai expectation yang terlalu ideal/perfectionist mengenai pasangan.

Sebagaimana anda tidak mahu pasangan anda terjebak dengan pornografi dan membandingkan diri anda dengan apa yang dilihatnya di laman porno, anda juga tidak harus membandingkan pasangan anda dengan Kapten/CEO dari alam fantasi sebagaimana yang telah diterangkan oleh laman web KSL.com ini.

Pesan saya, di saat anda merasa kalah dengan nafsu dan bisik-bisik jahat, fight it. Ingatlah wajah-wajah orang tersayang!

Wajah ibu ayah yang selalu bangga dengan anda. Wajah pasangan anda yang perlukan perhatian dan layanan mesra daripada anda.

Wajah bos yang penuh dengan kepercayaan pada anda dan juga wajah sahabat yang senang apabila dapat bergelak ketawa dan melepaskan beban di dada apabila bergossip sejenak dengan anda.

There is so much more to life than our little fantasy land.

Baca lagi: 5 Tip Untuk ‘Move On’ Buat Anda Yang Menjaga Jodoh Orang Lain


3 Keunikan Utama e-Kitchen Ramadan Di Selangor Sepanjang Bulan Puasa Ini

Ketika Menteri Besar Datuk Seri Amirudin Shari mengumumkan bahawa e-Kitchen Ramadan akan tetap diteruskan sepanjang Ramadan nanti, ada netizen yang kurang senang dengan keputusan tersebut.

Mereka mendakwa Keratin Selangor tidak serius dalam memerangi COVID-19 yang melanda negara kerana ingin meneruskan e-Kitchen Ramadan. Namun sebenarnya mereka mungkin kurang faham dengan konsep sebenar e-Kitchen Ramadan ini.

Tahukah anda keputusan until membatalkan penganjuran Bazar Ramadan tahun ini memberi kesan kepada hampir 17,000 peniaga dan penjaja? Seperti yang diterangkan oleh Amirudin Shari sebelum ini, e-Kitchen Ramadan ini adalah salah satu inisiatif Selangor Prihatin 2.0 yang melibatkan peruntukan berjumlah RM272.5 juta untuk peniaga yang pastikan terkesan sepanjang Perintah Kawalan Pergerakan (PKP) dan pembatalan Bazar Ramadan di seluruh Selangor.

Saya terpanggil mendengar keluhan nasib para peniaga setelah keputusan pembatalan Bazar Ramadan.

Justeru, Kerajaan Negeri mengambil inisiatif untuk membina suatu ekosistem keusahawanan baharu dengan kerjasama syarikat penghantaran iaitu @GrabMY pic.twitter.com/53sxC0AZpJ

— Amirudin Shari (@AmirudinShari) April 8, 2020

e-Kitchen Ramadan Selangor GRAB adalah kerjasama antara Kerajaan Selangor dan GRAB untuk menyediakan Bazar Ramadan digital untuk penduduk di Selangor. Konsepnya tidak ubah seperti mana anda memesan makanan di aplikasi GRAB.

Cumanya, peniaga kecil (yang mempunyai lesen penjaja yang sah) turut sama-sama berniaga secara atas talian untuk menjual juadah istimewa mereka sepanjang Ramadan. Menu yang akan dijual juga tidak ubah seperti bazar Ramadan traditional; supaya dapat mengubat kerinduan anda merasai juadah bazar Ramadan tahun ini. Ini antara kelebihan e-Kitchen Selangor GRAB yang tiada di negeri lain.

1. Bazar Ramadan Virtual Tanpa Perlu Bersesak

Perbezaan utama antara e-Kitchen Ramadan Selangor GRAB dan bazar Ramadan yang traditional semestinya cara untuk anda membeli juadah. Segalanya akan dibuat secara dalam talian (pesanan dan pembayaran) dan penghantaran akan dibuat oleh rider GRAB.

2. Persediaan Rapi Dan SOP Ketat Yang Perlu Dipatuhi

Aktiviti bazar Ramadan berpotensi mewujudkan kluster baharu & akan mensia-siakan kebaikan dan manfaat pelaksanaan Perintah Kawalan Pergerakan.

Atas sebab itu, kerajaan negeri melaksanakan E-Bazar Ramadan Selangor Grab bagi mengekang perkara ini berlaku.https://t.co/RpwI9DtFkP

— Amirudin Shari (@AmirudinShari) April 15, 2020

Amirudin Shari berkata pihaknya yakin e-Kitchen Ramadan boleh diteruskan di Selangor tetapi perlu mengekalkan disiplin serta kawalan sedia ada.

Satu Standard Operation Procedure (SOP) ketat telah dikeluarkan oleh pihak pentadbir Kerajaan Selangor buat peniaga yang menyertai e-Kitchen Ramadan Selangor GRAB. Berdasarkan laman Hijrah Selangor, setiap pengendali makanan paling penting perlu mempunyai lesen perniagaan yang sah.

Peniaga juga perlu mempunyai telefon pintar Android 6 dan ke atas, tiada aktiviti memasak di lokasi (hanya pengumpulan dan pembungkusan) serta 3 orang pengendali makanan dibenarkan di tapak lokasi. Peniaga juga akan diberi latihan untuk mengendalikan pesanan mereka secara atas talian.

Tempahan untuk e-Kitchen Ramadan Selangor GRAB kelolaan Kerajaan Selangor sepanjang bulan Ramadan boleh dibuat seawal jam 10 malam pada hari sebelumnya. Tempoh tempahan akan dibuka sehingga jam 1 petang pada hari berikutnya dan penghantaran akan dibuat antara 4.30 petang hingga sebelum waktu berbuka puasa.

Tempahan awal ini juga akan membantu penjaja untuk menyediakan makanan secukupnya dan juga bagi mengelakkan kecelaruan ketika tempahan dibuat. Cara ini juga dilihat dapat mengelakkan pembaziran makanan tidak terbeli bagi pihak peniaga.

Selain GRAB, Platform Selangor (PLATS) juga ada untuk anda memesan makanan

Platform Selangor (PLATS) merupakan satu lagi portal yang mengumpulkan peniaga dari seluruh Selangor di bawah satu bumbung. Kaedahnya juga sama seperti anda memesan di GRAB.

Jenis makanan juga dibahagikan mengikut kategori seperti menu utama, pembuka selera, pencuci mulut dan minuman. Peniaga juga masih boleh membuat permhonan untuk sama-sama berniaga di PLATS dengan mengisi borang permohonan di sini.

Tempahan makanan di PLATS juga boleh dibuat seawal jam 10 malam pada hari sebelumnya. Tempoh tempahan akan dibuka sehingga jam 1 petang pada hari berikutnya dan penghantaran akan dibuat antara 4.30 petang hingga sebelum waktu berbuka puasa.

Bersiaran secara langsung di slot Assalamualaikum @TVAlhijrah . Membicarakan mengenai Platform Selangor dan E Kitchen Selangor @GrabMY sempena Ramadan. pic.twitter.com/x7KBLVxnjQ

— Amirudin Shari (@AmirudinShari) April 21, 2020

Pada ketika ini, sebanyak 77 lokasi pengumpulan makanan yang terkawal telah disediakan oleh Kerajaan Selangor.

Keselamatan peniaga dan pembeli juga sangat diambil berat oleh Kerajaan Selangor. Kerajaan Selangor mempunyai peruntukan RM600,000 untuk proses menyahkuman dewan dan pusat pengedaran serta menanggung kos pusat pengedaran makanan. Jadi isu penularan COVID-19 di e-Kitchen Ramadan tidak akan berlaku kerana mengikut SOP ketat yang telah ditetapkan.

Ada sudah boleh membuat tempahan makanan bermula hari ini atau rancang awal apa anda mahu makan buka puasa esok malam nanti jam 10 malam. Selamat berpuasa dan sama-sama kita putuskan rantaian COVID-19.

Ini inisiatif penuh Selangor Prihatin 2.0 untuk maklumat lanjut anda. Klik pada pautan di bawah.

Rumusan Selangor Prihatin 2.0: Pakej Rangsangan Ekonomi Yang Bantu Semua Golongan

9 Inisiatif Selangor Prihatin Berjumlah RM127.78 Juta Yang Bakal Manfaatkan Rakyat

Tersenarai 50 Sungai Paling Tercemar Di Dunia Jadi Sebab Interceptor Bersihkan Sungai Klang


Ini Yang Berlaku Jika Drama Berkisarkan ‘Fidget Spinner’ Dibawakan Dalam Konsep ‘Anime’

Bermula daripada gaya editing, reaksi para pelakon serta konsep yang digunakan, drama pendek ini berjaya untuk membuatkan para penonton seolah-olah menonton kartun dari Jepun seperti Beyblade dan Crush Gear. Boleh tahan kreatif juga tim produksi drama ini sehingga berjaya membuatkan fidget spinner tampak cool dan lucu.


Drama Hebat ‘Insan Terpilih’ Catat Tontonan Lebih 1 Juta Di YouTube

Drama tempatan sentiasa menerima sambutan yang hebat dalam kalangan netizen. Namun, drama ‘Insan Terpilih’ yang ditayangkan di TV3 hujung minggu lalu ternyata sangat terkesan di hati penonton.

Menurut perkongsian Hasnah Binti Shamsuddin di Facebook, Hasnah menulis dengan panjang lebar tentang Hussein Gila, insan sebenar yang menjadi rujukan untuk drama Insan Terpilih.

Hussein merupakan salah seorang jemaah di sebuah surau di Klang dan beliau digelar Husein gila kerana dari zahirnya beliau berbeza dengan orang biasa atau normal. Seperti juga Firdaus di dalam drama Insan Terpilih, Husein adalah seorang yang pembersih dan setiap perlakuannya adalah sangat cermat kerana inginkan ganjaran pahala daripada Allah. Semua ini digambarkan dengan baik menerusi drama Insan Terpilih.

🖐Assalammualaikum.Terima kasih kepada semua 1.1mil viewer yg menonton #insanterpilih di channel @youtube @tv3malaysia dan menjadikan naskah ini top 5 trending di youtube selepas 4 hari ditayangkan.Ini adalah diluar jangkaan untuk saya sebagai pelakon dalam naskah ini.Terima kasih atas sokongan anda terhadap naskah ini.Sehingga hari ini saya masih lagi menerima feedback2 positif dari penonton yg menonton naskah ini.Saya percaya penonton hari sudah bijak untuk menilai naskah naskah yang disajikan untuk mereka setiap hari.Harapan saya adalah,akan banyak lagi naskah2 seumpama ini dapat dihasilkan untuk hidangan anda sebgai penonton.Tahniah dan terima kasih untuk pihak @tv3malaysia ,pihak produksi @aniqcommunication_official ,semua tenaga kerja,semua rakan lakon dan juga anda sebagai penonton kerana sama2 membuatkan naskah ini trending seperti ini.yang baik datang dari Allah.Syukur Alhamdulillah.

A post shared by  Syazwan Zulkifly (@syazwanzulkifly) on Sep 11, 2019 at 7:49pm PDT

Teraju utama drama tersebut, Syazwan Zulkifli meluahkan rasa bersyukur dan terima kasih beliau di Instagram selepas drama berkenaan sudah melepasi 1 juta tontonan di YouTube. Drama berkenaan juga kekal trending top 5 di YouTube sepanjang minggu ini.

Jarang kita disajikan drama berkualiti seperti ini. Buat anda yang belum berkesempatan untuk menonton drama Insan Terpilih, boleh menontonnya di sini.

Ini pula karya tempatan lain yang sedang popular dalam kalangan netizen

‘Sangkar’ Catat Kutipan RM4.8 Juta Dalam Masa 5 Hari

Hanya Salah Faham, Asif Kekal Dalam ‘Drama Spontan’ Tetapi Dengan Syarat


Drama Ini Dirakam Tanpa Pengetahuan IKEA Dan Hasilnya Sangat Baik

Semestinya sukar jika anda adalah sebahagian daripada pasukan keselamatan IKEA. Anda bukan sahaja perlu berurusan dengan pengunjung yang mengambil kesempatan untuk tidur di bahagian pameran, tetapi mereka juga perlu melayan karenah krew filem yang menggunakan lokasi tersebut sebagai tempat penggambaran.

Beberapa tahun yang lalu, penerbit filem Los Angelas, Paul Bartunek dan David Seger mengeluarkan beberapa siri drama pendek dengan menggunakan IKEA sebagai lokasi pengambaran.

Apa yang lebih lucu, pihak IKEA di Burbank, California tidak pernah menyedari hal tersebut dan ia berterusan untuk beberapa episod yang lain.

Pelakon dan krew produksi secara senyap melakukan pengambaraan di sana dan hasilnya pada 2013, satu siri drama dengan nama IKEA Heights dikeluarkan.

Drama tersebut lengkap dengan beberapa adegan yang selalu anda tonton – aksi, drama dan plot yang berlainan.

Mereka pernah membawa masuk pelakon Randall Park, Whitney Avalon dan Matt Peters sebagai watak tambahan bagi memeriahkan siri drama tersebut.

Untuk pengetahuan anda, selepas mengetahui perkara sebenar. IKEA mendapati bahawa ianya lucu dan kreatif untuk menggunakan barangan jualan mereka sebagai prop. Tetapi mereka berjanji akan mengetatkan lagi keselamatan agar perkara tersebut tidak berulang.

Berikut adalah tulisan kami yang lain mengenai IKEA. Klik pautan di bawah untuk membaca.

‘Resellers’ Beratur Seawal 5 Pagi Untuk Koleksi IKEA x Virgil Abloh

Resipi Ringkas ‘Meatball’ Ala Ikea Anda Patut Cuba

Lihat ‘Makeover’ Dapur 7 Kaki Ini Daripada Barang IKEA Dengan Kos Bawah RM3,000


Drama Jiran Bergaduh Tentang Seluar Dalam Siapa Berakhir Dengan Belanja Makan KFC

Jika anda tinggal di kawasan perumahan high rise seperti flat, apartment dan kondominium, masalah pembuangan sampah dari penghuni tingkat atas ada ketikanya boleh memeningkan kepala. Dan ada ketikanya masalah ini kelihatan seperti tiada berpenghujung.

Tidak mahu masalah itu terus berlarutan ada juga yang cuba mengambil inisiatif sendiri untuk menasihati jiran-jiran yang mungkin terbuang sampah tanpa sengaja dari tingkat atas seperti yang dikongsikan lelaki ini di Facebook.

Menerusi perkongsian yang dibuat Van J Edward, beliau berkongsikan beberapa gambar pertelingkahan tiga penjuru antara jiran-jiran mengenai sampah berupa seluar dalam yang dibuang daripada tingkat atas.

Pertelingkahan itu bermula apabila mangsa yang terpaksa menerima sampah di tingkat bawah itu menghantar satu nota dan membungkus kembali seluar dalam yang dibuang itu kepada penghuni yang berada di atasnya.

Ketika ini, dia beranggapan seluar dalam yang dibuang tersebut adalah milik jirannya yang berada di aras atas.

“Hi, kami minta jasa baik untuk tolong berhenti membuang sampah anda ke bawah rumah kami.

“Rumah kami bukan tempat pembuangan sampah, tolong jadi orang yang bertamadun dan menghormati orang lain.

“Kami percaya awak ada tong sampah sendiri untuk membuang sampah,” tulis nota tersebut sambil diikat bersama seluar dalam yang dibungkus dalam plastik.

Bingung dengan nota dan bungkusan yang diterima, jirannya itu kemudian membalas kembali nota terbabit dan menjelaskan seluar dalam tersebut bukanlah miliknya seperti yang didakwa penghuni pertama tadi.

Beliau juga menegaskan seluar dalam yang ditinggalkan dalam peti suratnya itu bukanlah datang daripada rumah mereka.

“Saya harap selepas ini mungkin pihak tuan boleh selidik dulu dari mana ‘sampah’ ini datang dan bukan terus tujukan kepada unit kami.

“Sekian, terima kasih,” balas penghuni kedua.

Penafian daripada jiran yang berada dari tingkat atas itu sekaligus menjadikan pemilik seluar dalam berkenaan kekal misteri.

Bagaimanapun, ia tidak kekal lama apabila seorang lagi jiran atau dalam kisah ini penghuni ketiga akhirnya tampil mengaku seluar dalam yang menjadi punca pertelingkahan tadi adalah miliknya.

Tetapi, apa yang mencuri tumpuan adalah dia juga turut menyertai drama tersebut dan meninggalkan nota untuk memohon maaf sambil menjemput mereka berdamai dengan menikmati KFC bersama-sama.

“So sorry abang-abang gaduh sebab spender saya. Cerita sebenarnya adalah saya jemur spender saya pada waktu siang, malangnya angin very kuat dan menyebabkan spender saya ter-fly (terbang) ke unit mangsa.

“Lagipun saya hanya tahu spender Uniqlo saya hilang pada hari kedua. Bukan salah penghuni pertama dan penghuni kedua. Salah angin kuat.

“Sebagai tanda kemaafan saya ingin menjemput abang-abang untuk makan malam KFC secara percuma,” jelasnya mengakhiri drama tersebut.

Perkongsian mengenai drama tersebut menjadi perhatian di media sosial sejak ia mula dimuatnaik dua hari lalu dan turut dikongsikan kembali di platform-platform media sosial yang lain.

Bukan sahaja terhibur dengan drama yang disajikan malah netizen juga turut memuji cara mereka dan ada juga yang mencadangkan agar cara yang digunakan turut diamalkan orang ramai yang mempunyai masalah dengan jiran tetangga mereka selepas ini.

Baca juga kisah gadis ini yang bertemu kembali dengan bapanya selepas kisahnya ditularkan netizen di Twitter di pautan di bawah.

Twitter Satukan Kembali Gadis Ini Dengan Bapanya Yang Terpisah Selepas 10 Tahun

Ibarat Aquaman Panggil Ikan, Netizen Seronok Lihat ‘Joki’ Nasi Kandar Kongsi Rezeki Dengan Merpati

Tindakan Sekumpulan Pemuda Di Kelantan Ini Buli ‘Mak Cik’ Undang Kemarahan Netizen


DreamEDGE Dan Daihatsu Motors Dipilih Untuk Bekerjasama Dengan Syarikat Kereta Nasional Ketiga

Mula disebutkan sejak pada tahun lalu oleh Perdana Menteri, Tun Dr Mahathir, pelan untuk menjayakan syarikat kereta nasional ketiga ini nampaknya semakin dekat melalui kerjasama yang dilakukan.

Berdasarkan pengumuman rasmi yang dibuat Kementerian Perdagangan Antarabangsa dan Industri (MITI) pada hari ini, syarikat ini bakal bekerjasama bersama dua syarikat dari Jepun iaitu DreamEDGE Sdn Bhd serta Daihatsu Motors.

Seperti yang diumumkan sebelum ini, syarikat kereta nasional ketiga ini bakal dibangunkan secara persendirian tanpa dibiayai oleh pihak kerajaan. Teknologi terbaru, rekaan yang moden serta harga mampu milik difahamkan antara yang menjadi sasaran syarikat ini buat para pengguna.

Setakat ini masih belum dipastikan, bagaimana konsep yang bakal ditampil dan adakah kereta elektrik antara yang bakal ditampilkan bagi jenama ini. Sama-sama kita nantikan inovasi terbaru yang bakal ditawarkan menjelang 2021.

Baca lagi: Elenvi Otomotif Bakal Hasilkan Kereta Elektrik Dengan Dana RM5 Bilion


Drifter Pasti Tercabar Melihat Gaya Pemanduan Ini. Macam Main Game!

Penasihat perlumbaan Need For Speed, Ken Block telah membina litar terhebat, Gymkhana GRID.

Ia merupakan taman permainan yang benar-benar menyeronokkan dan tempat drifter mempamerkan kelajuan semata-mata. Block telah mencabar dirinya memandu di dalam halangan yang serba baru demi meningkatkan skil pemanduannya.

Dengan memandu kereta Ford Fiesta ST RX43 2013, beliau telah melalui halangan seperti mengelilingi bola yang dikawal oleh kren dan melalui bukaan sempit kontena kapal. Saksikan Block melepasi pelbagai halangan seperti drift di sekeliling Lamborghini Aventadors dan mengelak daripada polis yang menaiki Segways.


‘DriveMark’ Inisiatif KATSANA Melahirkan Lebih Ramai Pemandu Berhemah

KATSANA bersama Allianz Malaysia, Etiqa Insurance Berhad, Etiqa Takaful Berhad dan Axiata Business Services Sdn Bhd Selasa lalu menandatangai perjanjian bersama untuk satu kolaborasi memperkenalkan usage-based insurance (UBI) di Malaysia. Penggunaan insuran permotoran UBI ini masih di peringkat fasa awal selepas langkah liberalisasi insuran motor yang bermula Julai tahun ini.

Perjanjian persafahaman(MoU) ini bakal menyaksikan KATSANA menyediakan satu platform untuk menjayakan sistem UBI ini dengan aplikasi DriveMark. KATSANA berharap dapat mensasarkan 50,000 pengguna menggunakan aplikasi DriveMark ini menjelang akhir tahun ini.

KATSANA, menerusi aplikasi DriveMark adalah syarikat independent yang mengutip data maklumat tentang cara pemanduan pengguna. Aplikasi ini akan merekod cara pemanduan pengguna(melalui sistem GPS telefon pintar) di samping melatih mereka untuk menjadi pemandu yang lebih baik di atas jalan raya.

Pemanduan anda akan diberi markah dan perkara seperti brek mengejut, pecutan mengejut dan pandu laju di selekoh akan mengurangkan markah DriveMark anda. Semakin tinggi markah anda, semakin bagus anda sebagai pemandu. Informasi inilah yang digunakan oleh agensi insurans UBI anda nanti.

DriveMark akan memberikan fleksibiliti untuk pengguna memilih syarikat insurans yang mana sesuai untuk anda berdasarkan markah pemanduan anda di DriveMark. Jadi selepas ini, bolehlah bertanya kepada agensi insurans kenderaan anda berkenaan polisi insuran UBI ini. Aplikasi DriveMark sudah boleh dimuat turun untuk pengguna Android dan iOS.


Dron Berkamera Terkecil Di Dunia Diperkenalkan Khas Buat Kaki Selfie

Trend swafoto atau lebih dikenali sebagai selfie mungkin bukan sesuatu yang baru buat Rakyat Malaysia. Trend ini dilihat semakin berkembang selepas orang kenamaan atau para menteri juga turut berminat untuk selfie bersama rakyat. Dalam pada itu, mendapatkan gambar yang beramai-ramai atau wide turut menjadi masalah buat pengguna.

Menggabungkan tenaga kerja dari London, Milan dan Shanghai syarikat ini telah hadir dengan sebuah produk yang inovatif iaitu AirSelfie. Sebuah dron mini khas buat kaki selfie.

Hadir dengan saiz seberat 52 gram serta boleh dimuatkan dalam poket, AirSelfie mungkin antara dron yang terkecil dengan rekaan paling inovatif setakat ini. Penyediaan 4 kipas pada AirSelfie membolehkan dron ini diterbangkan sehingga 20 meter meskipun mempunyai saiz yang ‘comel’.

Turut didatangkan bersama AirSelfie adalah sebuah case yang sangat cool dan practical. Bukan sekadar untuk menyimpan AirSelfie di dalam poket dengan lebih terurus, malah turut menjadi port pengecasan buat AirSelfie.

Nak tahu apa lebih awesome? Pengawalan AirSelfie boleh terus dikawal menggunakan smartphone anda. Hanya perlu setkan kepada sudut yang diingini dan klik butang ‘shoot‘ untuk mengambil gambar.

Setakat ini AirSelfie cuma ditawarkan secara terhad di KickStarter dengan harga permulaan $261.45 (~RM1160.84). Sememangnya sebuah harga yang premium untuk sebuah device yang cool khusus buat kaki selfie.


Dubai Perkenalkan Servis Dron Buat Para Penumpang Bagi Mengelakkan Kesesakan Lalu Lintas

Jika anda akan ke Dubai beberapa bulan daripada sekarang, peluang anda untuk melihat ‘kereta terbang’ atau dron membawa penumpang adalah sangat tinggi. Ya, seperti yang anda bayangkan di dalam filem.

Dron yang dikenali sebagai eHang 184 ini ini baru sahaja tiba di Dubai setelah syarikat yang menjalankan servis ini melepasi kriteria untuk terbang sekitar bandar Dubai. Lebih menarik, syarikat ini turut bekerjasama bersama beberapa syarikat inovasi yang lain seperti Hyperloop One.

Jika anda bercita-cita untuk terbang bersama yang tersayang, maaf ini bukan transportasi paling sesuai untuk anda. Sebabnya, rekaan cool dan futuristik eHang 184 ini cuma memuatkan seorang sahaja penumpang dengan sedikit barang. Tanpa pilot sebabnya dikawal secara autopilot. Awesome bukan?

Sesuai sangat buat mereka yang ingin ke sesuatu destinasi dalam masa yang singkat tanpa perlu menghadap kesesakan lalu lintas.

Melihat kepada konsep dron penumpang yang dijalankan syarikat eHang, idea ini secara tidak langsung telah menarik perhatian syarikat-syarikat besar seperti Airbus dan Uber untuk menembusi pasaran bagi kegunaan umum sempena tahun 2020 ini.


Dron Star Wars Ini Pasti Membuatkan Para Peminat Tidak Senang Duduk

Apa lagi yang lebih epik apabila sebuah syarikat dron, Propel berjaya menggabungkan Dron bersama jet keluaran Star Wars. Jika sebelum ini, anda seorang pengumpul tegar model-model Star Wars keluaran LEGO, kali ini lebih awesome kerana jet-jet ini dapat dikawal.

Pelbagai model daripada Star Wars yang dikeluarkan secara serentak. Sama ada anda peminat X-Wing, Millennium Falcon,Tie Fighter, you name it. Semuanya akan hadir dalam bentuk dron. Menonton daripada gambar yang dikeluarkan sahaja sudah buat kami tidak sabar untuk mendapatkan dron ini berikutan details yang mantap daripada Propel. Oh ya, Propel juga mengeluarkan speeder bike versi quadcopter yang sangat cute ini.

Ternyata bukan sahaja aspek kekemasan yang diberi perhatian daripada syarikat ini. Propel berjaya meyediakan kelajuan dron keluaran Star Wars ini to the next level. Dikatakan dron-dron ini mampu mencapai kelajuan sehingga 40mph bersamaan 64km/h. Untuk Millenium Falcon selaku model flagship mampu mencapai kelajuan 80km/h. Power!

Fungsi lain seperti aksi 360 dan laser-based fighting mechanics membolehkan hampir 24 quadcopter bertempur di udara secara serentak bakal disertakan. Cukup sekadar itu, kelajuannya sahaja sudah cukup membuatkan kami teruja.

Memandangkan model-model ini adalah ‘collectible item’ , berkolaborasi pula bersama Star Wars sudah tentu dron ini tidak dijual dengan harga yang rendah. Buat peminat Star Wars pasti sudah masak dengan harga model-model ini memandangkan model ini boleh juga dijadikan sebagai investment.

Model-model ini akan dijual pada bulan ini dengan harga sekitar $200 – $300. Harga yang masih berpatutan buat peminat Star Wars dan masih rendah jika nak dibandingkan dengan Millenium Falcon keluaran Syarikat LEGO. Buat anda yang berminat, selamat menabung dan membeli. May the force be with you.


10 Jenis Mercun Yang Budak Zaman Sekarang Susah Nak Main. #2 Yang Paling Seronok Tapi Bahaya

Ketika kami masih kecil, mercun dijual dipasaran terbuka. Mahu beli mercun pergi sahaja ke kedai runcit depan sekolah. Sambil main tikam boleh borong sekotak mercun. Selalunya mercun dijual diawal bulan Ramadhan sehingga akhir bulan Syawal. Antara sebab mercun diharamkan dijual di pasaran terbuka kerana terdapat banyak kejadian kanak-kanak putus jari dihari raya. Kes-kes ini pula disensasikan oleh media arus perdana yang ingin melariskan akhbar mereka. Ini salah satu sebab kenapa kami anti dengan media arus perdana. Mereka menyebabkan kenangan indah kami sewaktu kecil hilang. Disini kami senaraikan jenis-jenis mercun mengikut keseronokkan semasa kami kecil dahulu.

Mercun yang paling selamat yang boleh dimainkan oleh kanak-kanak bawah umur. Mercun ini diletupkan dengan hanya di baling pada lantai. Tiada kecederaan yang akan dialami oleh sesiapa yang memainnya. Tiada larangan menjual mercun ini di pasaran terbuka.

Seperti namanya, bila dihidupkan mercun ini akan mengeluarkan bunyi dan bergerak seperti seekor lebah. Selalunya kami akan memasukkan mercun ini kedalam baju rakan kami. Ia tidak akan meletup. Boleh dimainkan oleh kanak-kanak dengan pengawasan orang dewasa.

Mercun ini sebesar duit syiling 20sen. Apabila dibakar, ia akan berputar seperti gasing dan mengeluarkan putaran api. Sesuai dimainkan pada waktu malam. Mercun ini tidak akan meletup dan tidak berbahaya kepada kanak-kanak. Cuma perlu berhati-hati pada percikan api nya.

Ia juga dikenali dengan nama Mercun Rocket. Mercun ini perlu dihalakan keudara sebelum dibakar. Mercun ini akan meletup ketika sampai pada sesuatu ketinggian. Selalunya kami akan mencucuk mercun ini pada tanah sebelum dibakar. Tetapi jika anda hebat, anda boleh memegang mercun ini sebelum dilancarkan ke udara.

Mercun ini dinyalakan dengan menggesek seperti menghidupkan batang mancis. Muncung mercun akan menyala dan berasap beberapa saat sebelum meletup. Pernah suatu ketika, rakan kami menghidupkan mercun ini, nyalaan api tidak kelihatan tetapi suatu ketika selepas itu meletup secara tiba-tiba. Jika anda tidak sempat membaling mercun ini, bersedialah untuk tangan anda cedera. Tip untuk mengurangkan kecederaan – sila pakai sarung tangan sebelum bermain.

Mercun ini selalu dilihat pada perayaan Tahun Baru Cina. Bunyi yang dikeluarkan agak kuat dan tempoh letupan bergantung kepada panjang mercun tersebut. Pernah sekali kami membakar mercun ini dan mengambil masa sehingga 20minit untuk habis meletup.

Mercun yang masih mendapat permintaan yang menggalakkan sehingga sekarang. Ia seperti mercun lidi tetapi mengeluarkan bunyi yang lebih kuat dan cahaya api. Perlu berhati-hati ketika bermain kerana jika meletup berdekatan anda boleh menyebabkan kecederaan.

Rupanya seperti ketupat. Bunyi yang dikeluarkan sangat kuat sehingga boleh menyebabkan anda hilang pendengaran untuk beberapa saat. Merbahaya dan boleh mendatangkan kecederaan. Jika gagal dibaling dengan kemas boleh menyebabkan jari-jemari anda putus.

Ini adalah mercun kegemaran kami. Letupan yang sangat kuat. Di kebun mercun ini digunakan untuk menghalau Khinzir Hutan yang merosakkan tanam. Di bandar, sewaktu bermain, pasti ada jiran yang akan datang memaki.

Mercun ini bila dibakar akan menghasilkan bunyi yang kuat dan percikan bunga api. Mengikut saiz yang tertentu, 5 x 5 akan mengeluarkan 25 das percikan bunga api. Percikan di angkasa menghasilkan warna-warna yang cantik. Mercun ini selalunya dimainkan pada waktu kemuncuk iaitu ketika saudara-mara ramai berkunjung ke rumah kami. Pada waktu kecil, kami akan berkongsi bersama rakan-rakan kami untuk membeli mercun ini. Kami akan pastikan semua rakan-rakan kami bersama ketika kami membakar mercun ini. Jika tidak, pasti ada yang akan merajuk


3 Kisah Tragis Dari Kem Pelarian Rohingya Di Cox Bazar, Bangladesh

Bekas wartawan jenayah yang pernah berkhidmat di beberapa akhbar termasuk Utusan Malaysia, saudara Syahril A. Kadir kini sedang berada di Cox Bazar, Bangladesh. Beliau ke sana bersama beberapa rakan bagi melihat sendiri bagaimanakah kehidupan sebenar para pelarian Rohingya di kem pelarian ini.

Berikut antara catatan Syahril yang menarik perhatian kami.

Ketika aku dan tiga sahabat yang lain termasuk dari EZ Qurban tiba di khemah pelarian Rohingya di Balukhali dan Kutupalong petang semalam, hujan lebat membasahi buminya.

Jalan-jalan penuh dengan lumpur dan selut. Di sana sini anak-anak kecil menangis kelaparan, si ibu menggigil kesejukan dan si ayah mundar mandir tak tentu arah tujuan.

Khemah usang kanvasnya bocor. Perigi digali airnya kotor. Yang sakit ubatnya tiada. Yang mati pula nisannya tak bertanda.

Kita pula hanya gemar berpolemik. Kononnya Rohingya yang menempah derita, mereka bangsa yang patut menerima celaka. Kononnya sengsara ini mereka tempah sendiri. Tiada tempat untuk menumpang walau di bumi sendiri!

Kau tahu tak apa perasaanku apabila mereka berbondong-bondong ke surau yang nak rebah ke bumi tiap kali masuk waktu. Kau tahu tak perasaanku setiap kali mereka mengambil wudhu dengan air yang kuning kehitaman. Kau tahu tak perasaanku kerana mereka tidak pernah menyalahkan Tuhan mereka walaupun hidup mereka tak pernah bahagia?

Lebih empat jam kami berada di khemah pelarian itu. Tak seorang pun yang datang merayu-rayu. Tak seorang pun datang kepada kami menyembah dan meraih simpati. Namun kami tahu di hati mereka seolah-olah mahu menjerit, wahai Tuan, tolonglah kami!

Wahai teman-temanku di tanah air. Di sini kami menyaksikan krisis kemanusiaan terburuk abad ini. Lebih 500,000 orang telah menyeberang bukit bukau dan berjalan kaki berhari-hari, yang didukung, yang bertongkat, yang dikendong, yang diangkat…malah ada yang ajalnya dijemput dulu sebelum sempat menjamah walau secubit nasi!

Di khemah pelarian ini, kau tentu tertanya-tanya, di mana para pelarian ini membuang ‘khazanah’ mereka? Jangan risau, jamban tetap ada. Tetapi kalau dihitung jumlah pelarian dengan jumlah jamban yang disediakan, jawapan matematik yang aku nk berikan adalah, satu jamban, 400 keluarga!

Memandangkan khemah pelarian ini dekat antara satu sama lain, laluan dan ruang yang ada juga sangat sempit. Jadi adakalanya kau tak dapat nak elak dari melalui barisan dan susunan jamban yang ada kalau nak bergerak dari satu kawasan ke satu kawasan.

So berdasarkan ‘formula matematik’ yang aku katakan itu, kau boleh bayang tak ‘wangi dan semerbaknya’ jamban-jamban yang ada kat situ? Serius, rasa nak pengsan beb kalau lalu di depan deretan ‘rumah termenung’ di khemah-khemah pelarian yang ada kat sana.

Lupakan pasal ‘cebuk’ kerana ia semata-mata jamban, tiada air walau setitik! Paling kesian kaum wanita dan kanak-kanak. Aku difahamkan kalau dah ‘sesak’ sangat, mereka terpaksa cari alternatif lain – belukar!

Aduh. Betapa berat mata memandang, berat lagi hendak ‘membuang’!

3. KEBANJIRAN BAYI, KANAK-KANAK DAN KIT PERANCANG KELUARGA

Antara perkara yang menarik perhatian aku bila menjejakkan kaki di khemah pelarian Rohingya tadi adalah kebanjiran kanak-kanak dan bayi di kawasan berkenaan.

Jumlahnya bukan saja ramai, tetapi ayat paling tepat – TERLALU RAMAI!

Risik punya risik, rupanya jumlah kanak-kanak dan bayi di khemah-khemah pelarian ini dikatakan telah mencecah hampir 60% daripada keseluruhan 500,000 pelarian yang ada, bayangkan!

Dan sejak kemasukan pelarian beberapa bulan lalu, lebih 200 kelahiran telah dicatatkan dalam tempoh tak sampai sebulan dan ini memang memeningkan kerajaan Bangladesh.

Di khemah pelarian ini, purata setiap keluarga ada 6 hingga 8 orang anak. Dan itu belum campur yang di dalam kandungan.

Sehubungan itu aku diberitahu kerajaan Bangladesh sedang bercadang untuk mengagihkan kit perancang keluarga mengandungi pil perancang, kondom dll kepada para pelarian ini agar kadar kehamilan dapat dikawal.

Untuk pengetahuan anda, PBB melapurkan jutaan etnik Rohingya di Rakhine kini sedang mengalami diskriminasi terancang, polisi pengusiran dan pengasingan dari wilayah tersebut.


Drone Dikawal Dengan Otak Satu Permulaan Teknologi Anggota Badan Tiruan

Seorang pelajar Universiti Mercyhurst berusia 20 tahun dapat mengawal drone terbang menggunakan otaknya di ekspo pertama Tech Expo yang dikelolakan oleh IT Department of The Tom Ridge School of Intelligence Studies and Information Science.

Julie Smicinski, pelajar dua jurusan major pengajian kepintaran/risikan dan matematik ini telah menggunakan NeuroSky headset dan Orbit, aplikasi telefon bimbit untuk mencapai tahap meditasi yang mendalam bagi menerbangkan drone. Ia dimiliki oleh profesor pengajian kepintaran/risikan Kristan Wheaton. Teknologi ini digunakan untuk mengajar sains dan matematik dengan cara yang tidak konvensional. Menurut Wheaton:

“Apabila headset mengesan gelombang otak yang tenang atau aktif di dalam julat yang betul, ia menghantar tanda ke telefon yang sekaligus akan menguasakan drone. Teknologi drone adalah kritikal untuk geospatial intelligence.”

Di Universiti Minnesota, penyelidik telah membangunkan drone yang boleh dikawal dengan fikiran manusia. Peserta boleh mengawal dan mengnavigasi drone melalui latihan halangan hanya menggunakan otak sahaja. Ketepatan ujian ini mencapai 90% keupayaan untuk melepasi halangan-halangan di dalam latihan tersebut. Teknologi ini penting dibangunkan terutama membolehkan seseorang mengawal dan menggerakan anggota badan palsunya seperti Robocop, hanya melalui otak.

Pengarah Institute Kejuruteraan Perubatan Universiti Minnesota dan penulis senior kajian ini berkata:

“Kami mahu kawal kerusi roda, buka TV dan paling penting, membangunkan teknologi yang membolehkan seseorang mengawal anggota badan palsu menggunakan fikirannya dan seboleh-bolehnya ia dilakukan secara semula jadi”

LIKE dan FOLLOW Vocket di Facebook serta Instagram


Lihat Bagaimana Hollywood Menggunakan Drone Untuk Merakam Video Dan Filem Mereka

Sejak kebelakangan ini, minat orang ramai terhadap drone semakin meningkat. Apakan tidak, drone kini boleh didapati dibawah harga RM100. Ianya agak cool apabila kita bole mengawal sesuatu yang boleh merakam video atau gambar pada pandangan aerial, kan?

Tahukah anda, di Hollywood, teknologi drone sudah mula digunakan dengan meluas? Rakaman dari udara kini tidak lagi memerlukan bajet yang besar. Drone-drone digunakan sebagai pengganti kepada helikopter. Malah shot filem menggunakan drone lebih fleksibel.

Pernahkah anda menonton video fan-made Superman dan Dragon Ball? Dulu kami tertanya-tanya, bagaimana mereka melakukannya. Kini kami sudah tahu jawapannya – drone.

Tidak mustahil suatu hari nanti, videographer perkahwinan akan menggunakan drone sebagai salah satu tarikan kedalam produk mereka. Kami menani-nanti saat itu. Apapun, layan video tentang drone di Hollywood dibawah.


Drone Ini Merakam Video Lahar Gunung Berapi Dari Jarak Dekat Dan Ianya Menakjubkan

Sebuah drone telah berjaya merakam video lahar gunung berapi meletus dari jarak dekat dan hasilnya memang luar biasa. Rakaman video ini dibuat di sebuah gunung berapi hidup di Vanuatu, sebuah negara pulau berhampiran sempadan laut Australia.

Shaun O’Callaghan, menghantar drone jenis DJI Phantom 2 quadcopter dengan kamera GoPro ke puncak kawah Gunung Yasur, sebuah gunung berapi aktif berketinggian 361 meter di atas paras laut dan dianggap sebagai salah satu gunung berapi yang paling mudah diakses di dunia.

Drone ini berjaya mengelak serpihan panas dan lava dengan suhu sehingga 1,200 darjah Celsius, merakam rakaman dan selamat kembali semula kepada pemiliknya.

BACA: Lelaki Ini Ambil Gambar Di Kawasan “Panas” Mengakibatkan Dia Terbakar


Drone Ini Rakam Kepadatan Bandar Hong Kong Dari Udara

Siapa yang pernah ke Hong Kong pasti tahu bagaimana padatnya bandar itu. Bandar Hong Kong adalah antara yang paling padat di dunia dan disebabkan itu, mereka terpaksa membina pangsapuri atau apartment untuk didiami oleh penduduk bandar itu.

Hong Kong mempunyai bangunan setinggi lebih 500 kaki (150m) paling banyak jika dibandingkan dengan bandar-bandar lain di seluruh dunia. Dianggarkan terdapat lebih 7 juta orang tinggal di Hong Kong yang hanya berkeluasan 400 batu persegi. Andy Yeung, jurugambar dari Hong Kong merakam kepadatan bandar ini menggunakan drone dan hasilnya sangat mengagumkan.

“Saya mahu menunjukkan kepada umum bagaimana orang dapat tinggal di tempat yang padat ini,” kata Yeung yang menghabiskan masa selama dua bulan untuk mengambil gambar-gambar ini. Jadi kalau nak tengok lebih lanjut gambar-gambar lain kota Hong Kong yang dirakam Andy, boleh ke sini. Handsome orangnya.


Quadracopter Kamera Ini Mampu Mengikut Sambil Merakam Ke Mana Sahaja Anda Pergi

Kebiasaanya drone memerlukan pemandu yang akan mengawal drone itu dari jauh. Sekarang ianya lebih mudah, kerana kamera Lily dicipta untuk mengikut anda ke mana sahaja anda pergi sambil membuat rakaman. Apa yang anda perlu buat, hanya melambungnya ke udara.

Secara automatik, Lily mampu mengikut dan merakam sesiapa yang memegang alat pengawal, dan direka untuk mampu terbang sejurus anda melambungnya ke udara. Kamera Lily mampu merakam video 1080p pada 60 FPS ataupun 720p pada 120 FBS untuk rakaman slo-mo. Ia juga mampu merakam 12 megapixel dalam posisi pegun. Komposisi dalaman membenarkan ia untuk berada di hadapan atau mengikut subjek, atau berada dalam mode looping. Kamera Lily boleh terbang setinggi 50 kaki, dan ia boleh berada di hadapan atau di belakang anda dalam jarak sehingga 100 kaki. Syarikat pengeluar ini juga mengatakan kamera Lily dibina dengan standard kalis air IP67, bermakna ia boleh ditenggelamkan sehingga 1 meter tanpa apa-apa kesan sampingan.

Bateri kamera ini hanya bertahan selama 20 minit masa penerbangan, walau bagaimanapun syarikat pengeluar berkata bahawa bateri tidak boleh ditukar ganti disebabkan ciri kalis airnya. Lily juga tidak mampu mengelak daripada objek berdekatan dan menjadikan rakaman di ruang sempit berbahaya.

Ia adalah konsep yang menarik tetapi anda harus bersabar menunggu versi lain sekiranya anda bercadang untuk membuat aksi gila menggunakan drone Lily. Drone ini boleh didapati untuk pre-order pada harga diskaun $499 sehingga 15 Jun, tetapi ia hanya akan dihantar kepada anda mulai Februari 2016. Harga runcit quadracopter kamera Lily ialah $999.

BACA: Aksi Gila Dua Lelaki Dan Drone Tempur Buatan Mereka Sendiri

LIKE dan FOLLOW Vocket di Facebook serta Instagram


Drone Rakam Video Tumpahan Minyak Di Laut Taiwan

Sebuah kapal kargo kini tersadai berdekatan New Taipei City, Taiwan dengan anggaran hanya 1,000 kaki dari persisiran pantai. Kapal itu kini bocor,menumpahkan minyak dan chemical berbahaya ke dalam laut.

Kapal berkenaan, T.S Taipei rosak pada 10 Mac yang lalu kerana cuaca buruk. Kapal berkenaan membawa kargo berisi chemical berbahaya, antaranya potassium percholarate (digunakan dalam pembuatan bunga api dan letupan) dan beberapa kargo yang lain.

Setakat ini, tumpahan minyak sudah sampai ke pesisiran pantai dan usaha pembersihan sedang giat dijalankan. Dikatakan ekologi laut untuk kawasan yang terbabit bakal mengambil masa 3 tahun untuk ianya pulih seperti sediakala. Banyak ikan dan hidupan laut akan mati disebabkan kekurangan oksigen disebabkan tumpahan minyak ini.

Dean Fredericks, berkongsi video berkenaan tumpahan minyak ini dengan menerbangkan drone DJI Phantom 3 miliknya merentasi kapal berkenaan. Menurut Dean dalam videonya, pihak berkuasa kini menghadapi masalah jika air tercemar itu merebak ke sistem air kawasan loji nuklear berdekatan yang menggunakan air sebagai agen penyejuk logi itu.

Hebat kualiti gambar drone Phantom 3 ni. Gambar HD nya memang clear betul. Kalau tiba-tiba angin kuat tiup drone tu dan jatuh ke dalam laut, menangis Dean. Sebuah Phantom 3 ini bernilai USD1,150 (lebih kurang RM4,470) dan boleh tangkap video format 4k. Gila cool dan power.


Aksi Gila Dua Lelaki Dan Drone Tempur Buatan Mereka Sendiri

Berita arus perdana mendedahkan penggunaan drone tempur dalam peperangan di Timur Tengah. Perkara ini menarik perhatian Andy Stewart dan rakan-rakannya dan membuat mereka berfikir. Bagaimana sekiranya mereka membuat drone tempur versi mereka sendiri? Lalu mereka mencubanya dengan melekatkan bunga api jenis Roman Candle kepada quadracopter dengan kawalan jauh yang dilengkapi dengan kamera video untuk merakam aksi gila mereka. Walaupun aksi ini tidak berbahaya seperti dalam peperangan, namun kami masih mahu berpesan – jangan buat perkara ini di rumah.

Menakutkan juga sekiranya ini adalah drone tempur sebenar.

Baca juga: Lihat Bagaimana Hollywood Menggunakan Drone Untuk Merakam Video Dan Filem Mereka


Ini Antara Gambar Terbaik Pertandingan Dronestagram Photography Contest 2017

Dengan lebih 8,000 penyertaan untuk pertandingan tahun ini, seni rakaman menggunakan Drone kini semakin mendapat perhatian umum. Dronestagram Photography Contest yang dianjurkan oleh National Geographic untuk tahun keempat ini menerima penyertaan yang lebih hebat berbanding tahun lepas.

Kesemua penyertaan dihantar dari drone enthusiasts dari seluruh dunia. Pengarah Dronestagram, Guillaume Jarret sangat terpegun dengan gambar-gambar yang dirakam. “Kami terkesima dengan kualiti gambar yang dihantar tahun ini dan bakat merakam gambar semakin bagus dan begitu juga dengan teknologinya. Drone kini salah satu cara untuk kita melihat dunia, seperti seekor burung melihat pemandangan indah dari atas,” kata Jarret.

Tambah Jarret lagi beliau dan juri menghadapi masalah apabila cuma 3 gambar sahaja yang akan terpilih untuk setiap kategori dan menurut beliau, memang banyak gambar lain yang boleh menang cuma mungkin kalah dalam beberapa mata sahaja.

Di sini hanya beberapa gambar dari 4 kategori yang dipertandingkan; Nature, People, Urban dan Creativity. Untuk melihat senarai pemenang secara penuh, boleh lihat di sini. Yang ada DJI Phantom dekat rumah tu, takkan tak nak test power pertandingan Dronestagram ini? Mungkin boleh cuba masuk untuk edisi tahun hadapan. Belum cuba belum tahu!


Dropee Raih Pembiayaan RM32 Juta, Sedia Lebar Sayap Ke Pasaran Luar Dengan Sokongan Endeavor

Selepas berjaya memperoleh dana USD7 juta (RM32.19 juta) untuk pembiayaan Series A mereka, Lennise Ng, Haslinda Rasip, dan Aizat Rahim, pengasas bersama untuk Dropee memperoleh satu lagi ‘kemenangan’ apabila berjaya meraih undi sebulat suara dan melepasi Sesi Pemilihan Lokal (LSP) Endeavor Malaysia dan Endeavor Filipina.

Sejak diasaskan pada 2017, Dropee kini merupakan satu jenama business-2 business (B2B) wholesale SaaS-enabled marketplace yang pantas berkembang di Asia Tenggara terutamanya di Malaysia, Singapura dan Indonesia.

Apa yang dahulunya bermula dengan memberi solusi untuk perniagaan keluarga, Dropee kini telah membantu lebih 30,000 perniagaan dengan lebih 100,000 produk borong disenaraikan di laman web mereka.

Dropee bekerjasama dengan ribuan rakan niaga; dari pemborong hingga pengedar untuk memberi peruncit tempatan pengalaman baharu dalam menguruskan inventori mereka dengan lebih baik, pantas dan murah.

Dengan feature baharu mereka, Dropee sedang melihat peluang untuk membantu para Perusahaan Kecil dan Sederhana (PKS) dengan menyediakan on-ground activation teams, membantu para peniaga PKS untuk menerima pakai solusi digital, di mana para peniaga PKS dapat memanjangkan terma kredit mereka sehingga 60 hari tanpa dokumentasi salinan keras.

A post shared by Dropee (@dropeeofficial)

Ini bagi membenarkan para peniaga PKS mengambil peluang yang ada untuk membuat pelaburan di kawasan yang betul bagi merancakkan lagi jualan perniagaan; antaranya membeli lebih banyak produk yang popular dan laku.

“Kami bermula dengan drop-shipping pada tahun 2017 dan kemudiannya memfokuskan kepada jualan B2B. Cabaran yang kami hadapi kini berbeza dan meningkat saban waktu. Kami kini melihat kepada kadar pengekalan (retention rates) pelanggan dan bagaimana Dropee dapat membantu merendahkan kos operasi dan meningkatkan usia perniagaan.

Dengan melepasi Pemilihan Panel Lokal ini dan dengan bantuan para mentor Endeavor, kami berharap untuk mendapat jalan penyelesaian yang lebih baik dalam bisnes kami ketika kami mahu berkembang dengan lebih besar dan kuat,” komen Lennise Ng, pengasas bersama Dropee.

A post shared by Endeavor Malaysia (@endeavor_my)

Dropee menjadi startup kedua negara yang dipilih untuk memasuki program berprestij Silicon Valley, Y Combinator. Panel Pemilihan Lokal dibarisi para individu yang hebat di Malaysia dan Filipina iaitu Rexy Dorado (Co-founder & Presiden di Kumu), Raja Hamzah (Co-Founder dan Co-Managing Partner di RHL Ventures), Billy Valtos (Managing Director di Tao Corporation) dan Ferish Patel (Partner di Cooley LLP).

“Apa yang Dropee sedang lakukan sangat strategik; dengan menggandakan usaha mereka dan memfokuskan pasaran tempatan terlebih dahulu sebelum melebarkan sayap ke pasaran serantau. Ia memberikan mereka kelebihan untuk menjadi ‘leader’ dalam industri yang mereka ceburi kerana ia membolehkan mereka mendapat pelanggan setia terlebih dahulu.

“Selagi mereka dapat mencari rakan niaga yang betul di luar, saya percaya dengan sokongan Endeavor, Dropee dapat berkembang menjadi pemain B2B SaaS tersohor secara lokal dan global,” kata Raja Hamzah.


DS Ismail Sabri Akui ‘Tergelak Besar’ Selepas Barang Perhiasan Rumah Dibida Netizen

Budaya dan amalan membeli melalui siaran langsung atau pun secara membuat live streaming di media sosial bukanlah satu perkara yang baru dalam kalangan masyarakat kita.

Malah boleh dikatakan hampir setiap hari akan ada sahaja peniaga-peniaga dalam talian ini yang mempromosikan barang mereka menggunakan platform berkenaan.

Tetapi siapa sangka sidang media yang diadakan oleh Menteri Kanan Pertahanan Dato’ Sri Ismail Sabri Yaakob pada semalam turut menerima tempiasnya.

Walaupun sidang media yang diadakan itu untuk memberitahu maklumat terkini dan keadaan semasa berhubung COVID-19 dalam negara, ia bertukar menjadi medan untuk membida buat para netizen yang menonton dari rumah.

Ia susulan daripada kabinet yang berada di belakang menteri ketika sidang media itu dipenuhi dengan barang-barang yang menarik perhatian mereka sehingga ada yang cuba berjenaka untuk membuat tawaran membeli barang-barang tersebut.

Perkara itu bagaimanapun hanya disedari beliau selepas diberitahu rakan-rakannya bahawa barang dalam kabinet yang menjadi latar belakang sidang media itu dibida oleh para netizen.

Mengakui tidak faham mengenai istilah lock seperti yang digunakan netizen beliau bagaimanapun menjelaskan tertawa besar selepas mendengar penjelasan daripada rakan-rakannya.

“Mula-mula kawan beritahu banyak barang di kabinet kena locked. Sebagai orang tua seperti saya, tergaru-garu kepala saya bila sebut lock sebab tak faham. Itu kan bahasa orang muda.

“Bila kawan saya jelaskan baru lah saya faham. Tergelak besar saya,” kongsinya di Instagram.

Sebelum ini, sidang media yang dilakukannya turut menjadi perhatian netizen apabila koleksi baju batik yang dipakai turut disamakan dengan makanan dan minuman.

Kini barang-barang perhiasan di rumahnya pula menjadi tumpuan para netizen yang setia menonton sidang media mengenai perkembangan semasa COVID-19 dalam negara kita.

“Dulu baju-baju saya jadi kek, kueh dan minuman. Kini lock atau bida barang-barang di kabinet saya pula.

“Terima kasih kepada semua netizen yang sentiasa peka dengan sidang media saya. Terima kasih kerana sentiasa menceriakan dam membuatkan saya gembira,” tambah beliau di hantaran berkenaan.

Mula2 kwn kasi tau byk brg di kabinet ds kena locked. Sbg org tua spt saya, tergaru2 kepala saya bila sebut lock sbb saya tk faham..itu kan bahasa org muda.. Bila kwn saya explain baru lah saya faham..tergelak besar saya. Sesungguhnya netizen mempunyai idea yg sgt kreatif & sentiasa menghidupkan suasana. Dulu baju2 saya jadi kek kueh & minuman.. Kini lock or bida brg2 di kabinet saya. Terima kasih kpd semua netizen yg sentiasa peka dgn sidang media saya. Terima kasih semua netizen krn sentiasa menceriakan & membuat saya gembira .

A post shared by  ismailsabri60 (@ismailsabri60) on Oct 14, 2020 at 12:16am PDT

Baca juga perkongsian kami sebelum ini mengenai rahsia baju batik dipakai beliau yang mencuri perhatian netizen setiap kali membuat kemunculan di TV di pautan di bawah.

Rahsia Sebalik Baju Batik Menteri Yang Buat Penonton ‘Terliur’ Di Depan Kaca TV

Ibarat Filem Robocop, Netizen Terpegun Lihat Kecanggihan Helmet Polis Bantuan KTMB

Malaysia Bakal Menjadi Negara Terawal Terima Vaksin COVID-19


3 Langkah Mudah Atasi Masalah Cincin Longgar Di Jari Anda

Saya beranggapan ramai dikalangan kita menghadapi masalah yang sama iaitu cincin yang dipakai longgar disebabkan beberapa faktor. Di antara faktor itu, cincin longgar disebabkan oleh berat badan telah menurun sehingga menyebabkan jari tangan itu mengecil.

Kalau anda layari website, terdapat pelbagai cara yang telah ditunjukkan oleh orang ramai di seluruh dunia untuk atasi masalah cincin longgar. Ada yang menggunakan ring wraps dengan memusingkan wraps itu di bahagian bawah cincin. Tapi cara ini tidak menarik dan tidak kemas serta memakan masa.

Cara lain ialah menggunakan ring clip dengan meletakkan besi itu seperti di dalam gambar di atas. Harga ring klip sekitar RM10 satu dan agak sukar untuk pilih ring clip tanpa mengetahui kelebaran cincin.

Cara yang saya syorkan ini lebih mudah dan murah. Ia boleh dilakukan oleh sesiapa pun dan di mana sahaja. Cara ini membuatkan cincin kelihatan kemas dan ia boleh disiapkan dalam tempoh singkat. Kosnya juga tidak tinggi.

Berikut adalah cara saya untuk mengetatkan cincin dengan mudah dan murah.

Gam kuat mudah didapati dimana-mana kedai segera atau runcit. Gam UHU juga boleh digunakan. Ada wanita di Youtube mengetatkan cincinya dengan hanya menggunakan gam biasa sahaja. Ia memerlukan kuantiti gam yang banyak dan jujurnya saya tidak galakkan anda berbuat begitu. Namun, tidak salah untuk kalian mencubanya.

Ambil saiz cable tie yang paling kecil sekali untuk digunakan. Boleh dipilih apa-apa warna, namun saya pilih warna putih untuk kali ini.

1. Potong cable tie itu untuk disesuaikan dengan saiz cincin yang ingin diperketatkan.

2. Selepas itu, masukkan cable tie itu didalam cincin seperti gambar dibawah dan sedia untuk digam. Panjang bergantung kepada jenis cincin dan saiz cincin, potonglah ikut kesesuaian.

3. Kemudian letakkan gam kuat yang telah disediakan tadi. Pastikan gam itu diletak di sepanjang bahagian yang bersentuh dengan cincin tersebut.

Siap! Saya juga pernah menggunakan cable tie berwarna biru, ia agak menarik juga malahan apabila telah dipakai tidaklah orang perasan kerana perubahan luas hanya di bahagian dalam cincin.

Kini saya lebih selesa untuk memakainya kerana sudah sesuai dengan besar jari saya. Dan yang paling penting, ia kalis air. Namun, jika ianya tertanggal sekalipun, kos untuk melekatkan cable tie yang baru tidaklah mahal dan mudah untuk dilakukan. Selamat mencuba.

Cara yang sama boleh dilakukan pada cincin emas tanpa memberikan apa-apa kesan kerana cable tie yang kita gunakan adalah plastik, tiada tidak balas dengan emas mahupun perak (silver).

Ring clip diperbuat daripada logam, boleh memberi kesan tindak balas dengan emas mahupun silver jika ring clip itu diperbuat daripada logam yang berlainan.

Selamat mencuba. Moga ianya memberi bantuan kepada mereka yang menghadapi masalah yang sama.


DSV Mengaku Tidak Bersalah Muat Naik Video Muzik Bersifat Sumbang

Usahawan selebriti dan kontroversi, Dato’ Seri Vida mengaku tidak bersalah atas pertuduhan memuat naik kandungan video bersifat sumbang di akaun YouTube DSV Entertainment pada April lalu.

Menurut laporan, pengakuan itu dibuat di hadapan Hakim Ahmad Fuad Othman selepas pertuduhan dibaca jurubahasa mahkamah.

Mengikut pertuduhan, Vida atau nama sebenarnya Hasmiza Othman didakwa memuat naik kandungan sumbang dengan niat untuk menyinggung hati orang lain.

Dimaklumkan, video tersebut diperlihatkan melalui saluran YouTube miliknya pada 5 Mei 2022 di ibu pejabat Suruhanjaya Komunikasi dan Multimedia Malaysia (SKMM), Cyberjaya, Selangor.

Bagi pertuduhan, Vida turut didakwa mengikut Seksyen 233 (1) (a) Akta Komunikasi dan Multimedia 1998 (Akta 588) dan jika disabit kesalahan boleh dikenakan denda tidak melebihi RM50,000 atau penjara tidak lebih setahun atau kedua-duanya sekali.

Bukan itu sahaja, tertuduh juga boleh dikenakan denda RM1,000 bagi setiap hari kesalahan itu berterusan selepas sabitan.

Sementara itu, Hakim Ahmad Fuad menetapkan jaminan RM5,000 dengan seorang penjamin dan kes akan dibicarakan semula pada 7 Disember 2022 bagi penyerahan dokumen.

Muzik video tersebut juga tidak mendapat sambutan dan ditentang oleh orang ramai kerana melambangkan unsur ‘drag queen’ seolah menyokong golongan LGBTQ.


DSV Minta Maaf Selepas Buat Tuduhan Tidak Benar Terhadap Anuar Zain

Sejak kelmarin, video TikTok Datuk Seri Vida tular di media sosial dimana memaparkan jutawan komestik tersebut menggelar Anuar Zain sebagai gay. Lantaran itu, Datuk Seri Vida telah menerima kecaman netizen.

Berikutan isu tersebut, Datuk Seri Vida menafikan dakwaan kononnya dia melabel Anuar Zain sebagai seorang lelaki gay dan mengatakan terpulang kepada penerimaan netizen yang menonton video berkenaan. Terbaharu, Datuk Seri Vida telah tampil memohon maaf atas isu yang berlaku.

A post shared by Dato' Seri Dr. Hajah Vida (@datoserivida)

Menerusi video yang dimuatnaik olehnya di Instagram, Dato Seri Vida memohon maaf atas kekhilafan, salah faham dan juga jika terguris hati dengan kenyataannya kepada keluarga, peminat dan Anuar Zain.

Tambahnya, beliau tidak berniat melakukan dakwaan tersebut dan juga mengatakan dirinya sangat meminati Anuar Zain. Malah, Dato Seri Vida berharap dapat berjumpa dengan Anuar Zain kerana mempunyai ‘hajat’.

Sebelum ini juga, beliau menjelaskan tidak bermaksud untuk menyebut perkataan ‘gay’ sebaliknya dia menyebut ‘okay’ apabila diminta oleh netizen untuk mengorat penyanyi itu.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Makanan Terbiar Atas Dapur, Netizen ‘Kembang Tekak’ Lihat Penyediaan Makanan Restoran Ternama

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic

‘Abang Kopiah Hitam’ Dikecam Cuba Cetus Pergaduhan Selepas Gagal Potong Barisan


Dua Anak Kecil Terpaksa ‘Ditidurkan’, Bapa Terkilan Kes Pemandu Mabuk Tidak Pernah Dihukum Setimpal

Pada hari semalam tular berita mengenai seorang pemandu mabuk membawa trak pikap Nissan Navara merempuh satu keluarga sehingga menyebabkan kanak-kanak berusia kanak-kanak berusia 6 tahun dan bayi berusia 5 bulan cedera parah selepas kenderaan dinaiki dirempuh sebuah pacuan empat roda dipandu seorang lelaki mabuk di kilometer 57 Jalan Batu Pahat – Mersing.

Ketua Polis Daerah Kluang Asisten Komisioner Bahrin Md Noh berkata, kakaknya parah di kepala, mengalami pendarahan di otak dan bengkak tulang rahang. Manakala adiknya pula parah di kepala, mengalami pendarahan otak selain cedera di tulang pinggul, lapor Harian Metro.

Dalam perkembangan terkini, bapa kepada kedua-dua mangsa terbabit, Mohd Yusof Othman, 34, menyatakan bayinya Nur Hana Humaira berusia setahun lima bulan dan kakaknya, Nur Aisyah Humaira, 6, kini dirawat di Unit Rawatan Rapi (ICU) Hospital Enche’ Besar Hajjah Khalsom (HEBHK)

A post shared by VOCKET Car Club (@vocketcarclub)

“Kedua-dua anak saya ‘ditidurkan’ dan perlu menjalani ujian imbasan, jika ada pendarahan teruk pada otak, mereka akan jalani pembedahan.

“Saya cukup terkilan kerana kemalangan begini (akibat pemandu mabuk) sudah kerap berlaku, pesalah sepatutnya dihukum setimpal dengan perbuatan mereka,” kata beliau.

Isterinya, Faridah Hassan, 37, yang juga guru Sekolah Kebangsaan (SK) Ulu Dengar di sini, turut cedera dan kini menerima rawatan di hospital sama.

Dalam kejadian jam 7 malam itu, kereta Toyota Vios dipandu Mohd Yusof dirempuh trak pikap Nissan Navara yang dipandu lelaki berusia 29 tahun sebelum kenderaannya melanggar pokok di lokasi kejadian.

Mohamad Yusof berkata, sebelum kejadian dia dalam perjalanan pulang ke rumah di Felda Kahang Timur selepas membeli aksesori kenderaan untuk pelanggannya di bandar ini.

Katanya, sebaik tiba di lokasi kejadian, dia yang sedang berbual bersama isterinya bersama kedua-dua anak mereka, tiba-tiba dikejutkan dengan perlanggaran dengan pacuan empat roda terbabit.

Selepas itu kereta Mohamad Yusof terlanggar pokok dan berpusing beberapa kali. Ketika penglihatannya mula kabur, beliau nampak orang ramai mendukung kedua-dua anaknya. Namun beliau tidak perasan isterinya.

Sebaik sahaja sedar daripada pengsan, Mohamad Yusof dapati beliau sudah berada di atas katil hospital (HEBHK).

“Malam tadi ketika dimasukkan ke wad, kedua-dua anak saya mengalami trauma dengan si kecil (bayi) ada pendarahan pada otak dan kakaknya juga sama selain patah tangan.

“Saya berharap keadaan mereka baik, begitu juga dengan isteri. Semua pihak kena ambil pengajaran (kesan pemandu mabuk), mujur hari ini saya masih bernyawa,” katanya.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Dua Aplikasi Ini Sangat Membantu Anda Membayar ‘Parking’ Di Kuala Lumpur Dan Selangor

Sekiranya anda berada di Selangor atau kawasan sekitarnya, pastinya menjadi sedikit kesukaran untuk anda membayar parking. Ditambah pula Selangor yang dibahagikan mengikut majlis perbandaran berbeza, pastinya agak sukar untuk anda membayar secara manual berikutan masalah melibatkan mesin rosak dan sebagainya.

Pada kali ini, seorang pengguna Twitter Ahmad Ridzuan telah mengongsikan bagaimana beliau membayar tiket parking dengan mudah menggunakan aplikasi Smart Selangor Parking dan Jom Parking.

Mungkin pembayaran parkir selalu menjadi masalah sebab mesin selalu rosak dan sebagainya.

Tapi tak ramai tahu atau guna parkir apps yang banyak membantu jimatkan masa dan tenaga.

Biasanya aku guna 2 apps:– Smart Selangor Parking– JomParking

Ada pro & con kedua-duanya. pic.twitter.com/BiVOK4T2WO

— Ahmad Ridzuan (@AhmadRidzuanAG) October 12, 2019

JomParking pula ada kawasan dia yang tersendiri seperti;

1. DBKL2. MP Tawau3. Cybersquare4. MP Seremban pic.twitter.com/CFsXnC4bXi

Berdasarkan perkongsian, aplikasi Smart Selangor Parking meliputi 8 kawasan majlis perbandaran sekitar Selangor serta Dewan Bandaraya Kuala Lumpur manakala aplikasi Jom Parking membolehkan pengguna membayar parking di DBKL, Majlis Perbandaran Tawau, Cybersquare dan Majlis Perbandaran Seremban.

Seperti pembayaran di mesin, anda berpeluang meletakkan nombor pendaftaran kenderaan serta tempoh yang anda mahukan. Anda turut berpeluang memilih tiga medium pembayaran berbeza iaitu online banking, e-wallet dan kad debit untuk tambah nilai kredit dalam aplikasi anda.

Untuk Smart Selangor Parking, ini adalah nilai pembelian kredit yang dibenarkan.

Saluran pembayaran ada 3;– Online banking– e-Wallet Boost– Kad debit/kredit pic.twitter.com/iLChJ39Njm

Melalui penggunaan dua aplikasi ini, pastinya anda tidak lagi perlu ke mesin pembayaran untuk membuat pembayaran serta mengelakkan daripada isu pembayaran kurang daripada masa yang ditetapkan.

Setakat ini, dua aplikasi ini cuma ditawarkan di beberapa kawasan serta meliputi Kuala Lumpur dan Selangor sahaja.

Kecoh pada minggu ini apabila kenyataan yang dibuat pengarah urusan Foodpanda telah membuatkan para ‘rider’ dan orang ramai kurang senang. Dikongsikan bersama isu berkaitan Foodpanda yang berlaku pada minggu ini.

Pengarah Urusan Foodpanda Tidak Kisah Jika ‘Rider’ Tinggalkan Servis Mereka

Tanda Sokongan Kepada ‘Rider’, Kempen Boikot Foodpanda Trending Di Twitter

Rating Foodpanda Di Play Store Jatuh Menjunam Gara-Gara Diserang Netizen